Koleksi Game Segera PlayStation Plus Untuk Julai 2018

Enam bulan sudah pun berlalu, jadi apakah game percuma akan diberikan kepada pelanggan PlayStation Plus untuk bulan Julai?

Pejam celik pejam celik, kita sudah pun menjalani ibadah puasa dan merayakan Hari Raya Aidilfitri. Mesti tak menang tangan pergi jemputan rumah terbuka, kan? Maklumlah raya kan sebulan.
Sambil kita beraya tu, PlayStation masih menyediakan lagi koleksi game percuma khas untuk pelanggan PlayStation Plus. Mari kita lihat empat game percuma untuk PlayStation Plus Asia (R3) dari 5 Julai sehingga 8 Ogos:
Call of Duty: Black Ops 3 (PS4) – Sehingga 11 Julai sahaja.
https://youtu.be/58Pspqx0XGs
Semasa persidangan PlayStation E3 2018 tempoh hari, Sony mengumumkan mereka akan memberikan Call of Duty: Black Ops 3 secara percuma sehingga 11 Julai ini sempena pelancaran untuk game Call of Duty seterusnya, Black Ops 4. Call of Duty: Black Ops 3 menampilkan co-op single campaign seramai 4 pemain, multiplayer lebih menarik dan juga mod Zombies tersendiri.
Omega Quintet (PS4)

Dunia yang kita ketahui selama ini sudah tidak selamat untuk menjalankan kehidupan tetapi satu pasukan idola Jepun bakal menyelamatkan kita daripada ancaman raksasa. Anda ditugaskan untuk memberikan persembahan hiburan untuk menumpaskan raksasa dengan nyanyian harmoni bersama pakaian yang mengancam musuh. Kalau anda ada PlayStation Camera, pemain boleh koreografi tarian tersendiri dan saksikan pasukan idola comel ini mengikut gerak geri anda!
Alone With You (PS4, PS Vita)

Seorang angkasawan terpaksa mencari jalan keluar dari koloni yang sudah musnah. Dia dibantu oleh rakan AI-nya dan juga berjumpa dengan 4 hologram istimewa tanpa menyedari dia memainkan peranan untuk membentuk jalan cerita romantik sains fiksyen.
XCOM Enemy Unknown Plus (PS Vita)
https://youtu.be/tZdanb02280
Anda bertugaskan sebagai komander markas XCOM bagi berdepan musuh yang tidak diketahui. Sebagai komander, anda harus menjalankan kajian dan memberikan strategi terbaik untuk mengalahkan anasir luar menyerang atas muka bumi ini.
Kalau anda terlepas pandang game-game apa yang percuma untuk bulan Jun ini, dapatkan koleksi game segera PS Plus anda di sini sehingga ke 4 Julai.


Fortnite Adalah Game Digital Menjana Pendapatan Paling Tinggi Sepanjang 2019, Sebanyak RM7.38b

Fortnite merupakan game digital yang menjana pendapatan paling tinggi sepanjang 2019, menjadikan game ini merangkul takhta itu sebanyak dua tahun berturut-turut.
Daripada data analisis yang dikeluarkan SuperData, Fortnite telah menjana pendapat sebanyak USD1.8b (~RM7.38b) pada tahun 2019. Antara resipi kejayaan ini, menurut analisis ini, adalah disebabkan kandungan crossover yang ditampilkan ke dalam Fortnite seperti Avengers, Stranger Things dan Star Wars.
Mengikuti rapat kejayaan Fortnite ini adalah Dungeon Fighter Online dengan USD1.6b (~RM6.56b), Honour of Kings (USD1.6b)(~RM6.56b) dan League of Legends (USD1.5b)(~RM6.15b).

Kajian ini turut menyatakan bahawa setiap 5 dollar yang dibelanja terhadap game digital, 4 dollar datang daripada game free-to-play — terima kasih kepada prestasi kukuh game-game mobile.
Kemudian, daripada 10 game free-to-play yang menjana pendapatan tertinggi, 6 daripadanya datang daripada game mobile. Game mobile paling berjaya sepanjang tahun lalu ialah Honour of Kings, Candy Crush Saga dan Pokemon Go.
Korang boleh baca laporan penuh data analisis yang dikeluarkan SuperData di sini.
Memasuki tahun 2020, Fortnite nampaknya tidak menunjukkan bakal berundur daripada menjadi antara game paling popular pada tahun ini lagi. Mampukah Fortnite menjadi game digital yang menjana pendapatan paling tinggi untuk tahun 2020 juga? Sama-sama kita lihat dalam masa 12 bulan akan datang.


MGSV: Sape Kata Gi Perang Takleh Bergaya?

Hola!! Gamers, sape men game Metal Gear Solid 5?? Meh lepak kat sini sebab Penulis ada sedikit info nak di kongsikan.

So kat sini kiteorang akan kongsikan sedikit Outfit yang bole di unlock untuk kegunaan Quiet.
Quiet Outfit
Sniper Wolf

Uniform ini bole di unlock sekiranya korang berjaya selesaikan Mission 40 dengan Difficulty extreme.
XOF Outfit

Outfit ini akan unlock untuk Quiet sekiranya korang mendapatkan key item (Quiet’s Examination Report) setelah menyelesaikan Mission 35: Curse Legacy.
Naked (Blood)

Outfit seksi gothic ni bole di unlock melalui R&D Level 15 dengan 186000 GMP pada Bond Level 30.
Naked (Silver Q) & (Gold Q)

Outfit Silver Q ini boleh di unlock melalui R&D Level 19 dengan 350000 GMP pada Bond Level 70, manakala Gold Q pula boleh di unlock melalui R&D Level 22 pada Bond Level 100.
Ok guys, kalau tadi Penulis kongsi serba sedikit Outfit untuk Quiet, ni pulak Outfit untuk BigBoss.
BigBoss Outfit
Snake (GZ Sneaking Suit)

Outfit ini boleh di perolehi dengan save game dari Ground Zero.
Snake (Original MGS)

Korang boleh dapatkan outfit ini sekiranya korang berjaya menyelesaikan mission secret Deja Vu di dalam Ground Zero.
Raiden

Outfit ini boleh di unlock sekiranya korang menyelesaikan semua Mission dengan S-Rank.
Chicken Hat

Hahah yang ni paling kelakar, cara nak dapat kan topi ni senang je, dalam mission pastikan korang mati paling cepat dan berulang kali dalam suatu masa. Kemudian di dalam Menu korang akan dapat option untuk memakai Chicken Hat ini. Kelebihan sekiranya memakai topi ini ialah korang tidak akan dapat dikesan oleh pihak musuh sebanyak 3 kali, dan pada kali ke 4 topi ini akan hilang secara automatik.
So guys ni serba sedikit Outfit yang korang boleh unlock samada untuk Quiet ataupun BigBoss. Harap dapat membantu korang di dalam Metal Gear Solid 5 ini. Selamat berMGS!!
ADIOS!!


Pemain Malaysia Kini Boleh Guna Fungsi Screenshot/Video PS5 Muat-Naik Secara Automatik Ke PlayStation App

Oktober lalu, Sony telah mengumumkan yang screenshot dan video yang diambil dari PS5 akan boleh dimuat-naik secara automatik ke PlayStation App, dan para pemain boleh terus akses media-media itu di telefon pintar masing-masing.
Beberapa minggu lalu, fungsi tersebut telahpun dilancarkan secara berperingkat di beberapa negara. Kini, melalui semakan penulis sendiri, ia telahpun dilancarkan untuk pengguna PS5 di Malaysia.
Langkah untuk mengaktifkan fungsi ini mudah sahaja. Pergi ke Media Gallery di konsol PS5, dan apabila fungsi ini telah tersedia untuk korang, satu pop-up akan terus terpapar menanyakan sama ada korang ingin mengaktifkan fungsi tersebut ataupun tidak.

Apabila sudah diaktifkan, semua video (resolusi 1080p yang kurang daripada tiga minit) dan screenshot yang diambil selepas mengaktifkan fungsi ini (sebelum tidak dikira), akan terus boleh diakses di PlayStation App (pastikan korang log masuk menggunakan akaun PlayStation Network yang sama di PS5 dan PS App).
Dalam PS App itu, pergi ke Game Library > Captures, dan semua media yang dimuat-naik secara automatik akan terletak di situ. Kesemua screenshot dan klip video yang berjaya dimuat-naik ke PlayStation App itu akan tersimpan dalam aplikasi itu selama 14 hari.

Media-media itu untuk korang boleh save ke dalam telefon, kongsikannya ke mana-mana aplikasi yang ada dalam telefon masing-masing seperti Whatsapp, Telegram, Twitter, Facebook dan lain-lain.
Fungsi ini pastinya memberikan lebih kebebasan kepada para pemain untuk berkongsi ke mana-mana platform yang diingini dengan lebih pantas memandangkan dari PS5 hanya boleh dikongsikan terus ke Twitter dan Youtube sahaja.


10 Buah Video Games Yang Diadaptasi Atau Diinspirasikan Dari Buku

Siri The Witcher yang akan ditayangkan di Netflix pada 20 Disember ini telah diadaptasi dari siri video games ciptaan CD Projekt Red dan novel Andrzej Sapkowski.
Pasti korang tertanya-tanya, ada ke video game lain yang diadaptasi dari sebuah buku? Jawapannya, mestilah ada. Berikut adalah 10 buah video games yang diadaptasi atau diinspirasikan dari sebuah buku:
1. The Witcher series

The Witcher, sebuah nama yang tidak asing lagi dalam dunia industri video games. Diadaptasi dari novel dengan judul yang sama oleh penulis Andrzej Sapkowski dari Poland. Game ini merupakan projek pertama CD Projekt Red dalam menghasilkan video game mereka yang pertama.
Berlatarbelakangkan dunia fantasi, Geralt of Rivia ialah protagonis yang digelar sebagai The Witcher kerana kebolehannya untuk memburu raksasa dan mempunyai kuasa mistik. Populariti The Witcher telah melebarkan sayapnya dengan sekuel seperti The Witcher 2: Assassins of Kings dan The Witcher 3: Wild Hunt berserta beberapa lagi expansions.
2.  Tom Clancy’s Rainbow Six, Splinter Cell, Ghost Recon

Mendiang Tom Clancy telah banyak bertanggungjawab dalam menghasilkan novel-novel ketenteraan dan espionage seperti The Sum of All Fear, Clear and Present Danger, The Hunt For Red October dan banyak lagi. Namun, sumbangan terbesar beliau adalah apabila beliau membangunkan studio game-nya sendiri iaitu Red Storm Entertainment untuk mengadaptasi novel-novelnya seperti Rainbow Six, Splinter Cell dan Ghost Recon menjadi video games.
Game Rainbow Six (1999) telah memperkenalkan genre baru kepada industri video games iaitu tactical shooter di mana pertempuran realistik merupakan aspek utama. Pemain perlu merancang strategi dan juga perlu mengambil kira pelbagai aspek dari segi jenis senjata dan kelengkapan yang sesuai untuk digunakan bergantung kepada situasi. Walaupun mendiang telah meninggal dunia pada 1 Oktober 2013, namun legasinya tetap diteruskan dengan game seperti Rainbow Six Siege dan Ghost Recon Wildlands.
3. Metro 2033

Metro 2033 merupakan sebuah game FPS survival horror yang berlatarbelakangkan negara Rusia selepas perang dunia ketiga meletus sehingga mengakibatkan pelancaran bom nuklear. Pemain menyelami kisah kehidupan masyarakat Rusia yang tinggal di stesen kereta api bawah tanah iaitu Metro.
Diadaptasi dari novel tulisan Dmitry Giukhovsky, game ini telah mempunyai dua sekuel iaitu Metro: Last Light dan Metro: Exodus.
4. Spec Ops: The Line

Spec Ops: The Line merupakan sebuah game third-person shooter yang memfokuskan kepada kesan-kesan psikologi yang dihadapi oleh seorang askar semasa peperangan. Berlatarbelakangkan di lokasi Dubai, Captain Martin Walker perlu menyelamatkan tentera Amerika dan mangsa-mangsa yang terkandas dalam kejadian ribut pasir yang terburuk dalam sejarah.
Game ini diinspirasi dari novel Heart of Darkness oleh Joseph Conrad dan juga mengambil inspirasi dari filem Apocalypse Now (1979).
5. Bioshock

Walaupun game Bioshock bukan diinspirasikan atau diadaptasi dari mana-mana novel terkenal. Namun, lokasi dalam game ini iaitu Rapture dan lain-lain aspek dibina dari asas prinsip falsafah Objectivism iaitu dari buku Atlas Shrugged (1957) oleh Ayn Rand. Malah, salah satu nama karakter dalam Bioshock iaitu, Andrew Ryan juga merujuk kepada penulis buku itu.
6. Romance of the Three Kingdoms VIII

Romance of The Kingdoms VIII merupakan sebuah game taktikal strategi yang telah dikeluarkan pada tahun 2003 untuk platform PS2. Romance of the Three Kingdoms VIII diadaptasikan dari novel sejarah dari abad ke-14 dengan judul yang sama tulisan Luo Guanzhong. Ia mengisahkan tentang penyatuan semula negeri-negeri di China.
7. S.T.A.L.K.E.R.: Shadow of Chernobyl

Stalker atau S.T.A.L.K.E.R merupakan sebuah game FPS survival yang telah dihasilkan oleh GSC Game World. Game ini berdasarkan kepada sebuah novel berjudul Roadside Picnic yang telah diterbitkan pada tahun 1972 oleh Boris dan Arkady Strugatsky. Dalam novel tersebut, ia mengisahkan tentang seorang protagonis bernama Redrick “Red” Schuhart, seorang stalker yang berpengalaman di mana dia masuk ke dalam kawasan Zone untuk mencari artifak-artifak berharga yang boleh dijual.
8. Assassin’s Creed

Menurut produser Jade Raymond, game Assassin’s Creed yang pertama diinspirasikan dari sebuah novel bertajuk Alamut yang telah diterbitkan pada tahun 1938 oleh Vladimir Bartol. Novel tersebut berlatar belakangkan di Alamut, iaitu sebuah kubu Parsi sebenar yang terletak 60 batu dari Tehran, Iran. Pada abad ke-11, kubu Alamut tersebut telah dikawal oleh sekumpulan Assassins dan ketua mereka, Hassan-i Sabbah.
9. Parasite Eve

Jika video game lain mengadaptasi dari novel atau buku terkenal. Video game Parasite Eve pula bertindak sebagai sekuel kepada novel yang diadaptasinya. Novel Parasite Eve yang telah diterbitkan pada tahun 1995 oleh ahli farmakologi iaitu Hideaki Sena di mana ceritanya memfokuskan kepada ketakutan manusia terhadap sel-sel dalam badan manusia.
10. Bloodborne

Sama seperti Bioshock, Bloodborne tidak mengadaptasi, tapi meminjam elemen-elemen penting dari novel-novel karya H.P. Lovecraft yang menampilkan elemen seram dan Gothic di dalam permainan mereka.


Kenapa Pro Evolution Soccer Makin Popular Dalam Arena Esports Bola Sepak Antarabangsa?

Era baru PES?

Kalau kita lihat kira-kira 5 tahun yang lepas, mungkin takkan ada penganjur-penganjur esports antarabangsa yang berani untuk mengambil siri game Pro Evolution Soccer (PES) sebagai salah satu game yang dipertandingkan. Tetapi, PES yang dulu bukanlah PES yang sekarang.
Kalau dulu, agak sukar untuk menemui peminat game bola sepak yang meminati PES. Lazimnya, siri game FIFA adalah game bola sepak mainstream. PES selalunya hanya berlegar dalam komuniti niche mereka.
Walau bagaimanapun, sejak belakangan ini, PES boleh kita katakan telah duduk sama rendah, berdiri sama tinggi dengan siri game FIFA. Perkembangan ini semakin kelihatan pada tahun ini apabila dua kejohanan esports antarabangsa yang cukup berprestij telah memilih PES sebagai salah satu daripada game yang dipertandingkan.
Dua kejohanan esports antarabangsa ini ialah Sukan Asia 2018 yang akan diadakan di Jakarta-Palembang, Indonesia dan World Electronic Esports Games (WESG) musim 2018/2019 di China.

Dua kejohanan esports ini bukan calang-calang. Tahun ini bakal menyaksikan esports buat pertama kalinya dibawa masuk ke dalam temasya sukan antarabangsa, iaitu Sukan Asia. Kemasukan ini boleh dikatakan sebagai langkah awal untuk melihat impian teragung kita, iaitu membawa masuk pula esports ke dalam Sukan Olimpik.
WESG juga bukanlah kejohanan esports kecil-kecil anak. Kejohanan ini dicanangkan oleh ramai seperti Sukan Olimpik di dalam komuniti esports dunia itu sendiri.
Maka, senang cerita, kemasukan PES ke dalam dua kejohanan besar ini bukan sahaja memberi impak yang besar kepada komuniti PES itu sendiri, tetapi ia merupakan satu lonjakan yang signifikan kepada industri esports keseluruhannya.

Sebagai pemain, peminat dan penggiat secara langsung dalam menaikkan arena esports PES tempatan, penulis pastinya tersenyum melihat perkembangan ini. Sebuah game yang dulunya tidak dipandang oleh gamers arus perdana, kini telah mula meniti di bibir seluruh pihak yang terlibat dengan esports.
Perkara ini seterusnya membangkitkan pelbagai persoalan tentang perkembangan PES yang kelihatan sangat cergas dalam mengaum di pentas kejohanan esports antarabangsa ini.
Mengapa dan bagaimana PES semakin mendapat tempat di hati penganjur antarabangsa? Apa yang membuat PES suatu ketika dulu seperti hidup segan, mati tak mahu? Siapa sebenarnya yang terlibat dalam menjayakan ‘revolusi’ ini? Adakah suatu hari nanti PES akan menjadi game bola sepak mainstream, menggantikan FIFA?
Kami telah bersembang dan bertanyakan kemusykilan-kemusykilan ini kepada penggiat-penggiat arena esports PES, sama ada tempatan mahupun serantau, iaitu mereka yang lebih layak untuk bercakap tentang perkembangan yang amat positif ini.
Teruskan bersama artikel ini hingga ke akhir, dan korang akan disajikan dengan perbincangan dan kupasan yang cukup menarik daripada pelbagai pihak, menelusuri bermacam perspektif yang lebih tuntas.
Peminat Yang Sayangkan Jenama Ini
Ahmad Yazid Abd Rahman, Pengarah PES Malaysia.
PES atau juga dikenali sebagai Winning Eleven merupakan salah satu cabang game bola sepak yang terawal di dunia. Konami bukanlah nama yang asing bagi penggemar game bola sepak lebih dari 2 dekad yang lalu. Antara kekuatan yang ada pada PES adalah kekuatan penggemar siri game ini yang setia dengan ‘jenama’ Konami selama bertahun-tahun, itu tegas Pengarah PES Malaysia, Ahmad Yazid Abd Rahman.
Kata beliau lagi, beberapa tahun lepas, kurangnya nama PES didengari adalah disebabkan kurangnya komuniti ataupun pihak penganjur yang mempromosikan game ini. “Alhamdulillah, setelah wujudnya Komuniti PES Malaysia (dahulunya dikenali sebagai PES League Malaysia), nama game ini semakin didengari. Ini adalah kerana PES Malaysia sentiasa bekerjasama dengan pihak penganjur/gaming studio di seluruh Malaysia.”
PES Malaysia.
Kenyataan ini tidak dapat dinafikan dan kami di JomGaming amat bersetuju dengan beliau. Wujudnya sistem mata/ranking di laman web rasmi PES Malaysia menjadikan persaingan sihat di antara komuniti semakin menarik. Kami berani katakan yang PES Malaysia menjadi salah satu tonggak dan tulang belakang kepada kebangkitan arena esports PES di negara ini.
“Semakin banyak pertandingan yang dimenangi, semakin cerah peluang anda untuk mewakili negara,” ujar Yazid lagi yang turut berharap pada musim 2018/19, lebih ramai lagi pihak atau gaming studio, tidak mengira yang terletak di utara, selatan serta wilayah tengah tanah air, yang ingin bekerjasama bersama pasukannya.
Empat pemain PES, Ahmad Ramli bin Hamsani, Norameen bin Burhanuddin, Muhammad Khairul Amin bin Shamsudin dan Mohd Hafeez bin Shariffudin; dan seorang pemain FIFA, Muhamad Luqman Haziq bin Hajiman semasa Majlis Penyerahan Jalur Gemilang di Majlis Sukan Negara, Bukit Jalil pada Januari lalu.
Ditanyakan tentang apa yang perlu dilakukan oleh komuniti — para pemain, peminat dan pihak penganjur — untuk PES sentiasa kekal relevan dalam kejohanan antarabangsa, ini jawapan Yazid:
“Pada pendapat saya, semua pihak perlu berganding bahu untuk menjadikan PES sentiasa di landasan yang positif. Sebagai contoh, PES Malaysia sentiasa bekerjasama dengan pihak Konami untuk memberikan peluang yang terbaik untuk pemain Malaysia mewakili negara. Hasilnya, Malaysia telahpun menghantar wakil rasmi ke Kejohanan PES 2018 2v2 di Bangkok pada awal tahun 2018 ini. Peluang-peluang seperti ini haruslah diteruskan untuk masa yang mendatang.”

Pendedahan & Kualiti Pertandingan
Pendedahan dan kualiti pertandingan. Ini jawapan pantas yang keluar dari mulut pengasas Liga1PES Indonesia, Valentinus Sanusi apabila ditanyakan apakah yang membuatkan suatu ketika dulu pertandingan PES kurang menyerlah berbanding pertandingan FIFA.
Valentinus Sanusi, pengasas Liga1PES Indonesia.
“‘Pendedahan’ kerana untuk kawasan Asia Tenggara contohnya kami di Indonesia, sangat minimum promosi tentang PES itu sendiri, baik dari sisi event berkelas ataupun pihak berkepentingan, termasuk pihak Sony Playstation atau kedai-kedai game. Jadi salah satu cara mengghairahkan PES di sesuatu kawasan adalah dengan membangunkan kejohanan berkualiti. Apa itu ‘pertandingan berkualiti’? Sistem yang jelas, terstruktur, packaging atau branding menarik, dan yang terpenting dalam era esports sekarang adalah broadcasting,” kata Valentinus yang juga merupakan salah seorang pentadbir dalam PES South East Asia.
Harus Mempunyai Visi Yang Jelas
Valentinus turut menjelaskan bagaimana untuk terus membuat PES kekal relevan dalam kejohanan-kejohanan antarabangsa. Kata beliau, mempunyai visi yang jelas merupakan perkara yang paling utama.

“Terkadang masalahnya bukan soal ‘memperbaiki kekurangan’, tapi lebih kepada ‘ketidakjelasan atau ketidaktahuan’ tentang apa yang harus diperbaiki. Aspek esports itu sangat beragam dan kompleks — pemain, penganjur, tajaan, kerajaan, media, dan lain-lain — yang semuanya tidak bisa kita lakukan seorang diri, perlu banyak pihak bergerak bersama-sama mengarah ke tujuan yang sama,” ujar Valentinus.

Prinsip beliau, setiap orang harus mengerti tugas masing-masing dalam sebuah ekosistem esports dan selalu lakukan yang terbaik, dengan itu beliau yakin arena esports PES akan terus berkembang.
Konami sendiri, menurut Valentinus, sudah mulai lebih terbuka dan banyak aktiviti di rantau Asia sejak awal tahun ini.
Beliau berharap Konami boleh memberikan lebih perhatian dan mengadakan lebih banyak aktiviti yang mampu menyentuh secara langsung komuniti di Asia Tenggara, seperti mana layanan yang Konami berikan kepada komuniti PES di Eropah. Valentinus memberikan contoh bagaimana jadual World Tour Demo PES 2019 hanya ada di kawasan Eropah, tidak ada di Asia. “Hal-hal seperti ini yang harus mulai disamaratakan secara global oleh Konami,” tambah beliau.
Konami Harus Main Peranan

Bercakap tentang Konami, Pengurus Pasukan PES NEST Gaming, Fauzi Zaini turut senada dengan Valentinus. Antara faktor mengapa PES kini lebih mendapat perhatian daripada penganjur kejohanan antarabangsa adalah disebabkan PES mendapat sokongan penuh daripada penerbitnya sendiri, iaitu Konami untuk mengembangkan scene esports game ini.
Pengurus Pasukan PES NEST Gaming, Fauzi Zaini (kanan), bersama Ahmad Yazid (kiri) dan Valentinus Sanusi (tengah) di Bandung, Indonesia.
Kata Fauzi:
“Yang ini kita boleh nampak macam mana PES League berkembang dari PES 2015 sampai ke PES 2018. Kemudian, selepas penubuhan Japan eSports Union (JeSU), Konami juga memberi sokongan penuh dan Winning Eleven juga terpilih sebagai sukan yang diiktiraf JeSU.”
“Ini memberi peluang kepada pemain-pemain PES di Jepun untuk memiliki lesen pro-gamer dan berpeluang untuk memenangi hadiah-hadiah yang lebih lumayan.”
“Jadi, apabila esports mendapat sokongan dari penerbit sendiri, senang untuk pihak-pihak sukan antarabangsa yang sebelum ini tertumpu ke kejohanan sukan balapan dan sebagainya untuk masukkan esports ke dalam kejohanan-kejohanan antarabangsa.”
“Perkara ini kita dapat lihat dari selepas pemilihan PES sebagai salah satu sukan yang akan dipertandingkan di Sukan Asia ke-18, Konami memainkan peranan yang penting dalam memastikan kelancaran pemilihan setiap rantau, terutama semasa seleksi wakil Jepun dan Asia Barat.”
“Untuk WESG pula kita masih menunggu bagaimana seleksi online yang akan dilakukan kerana berdasarkan tarikh bermula kempen itu, semasa itu PES2019 sudah dilancarkan. Sama-sama kita nantikan.”
JomBaca: WESG: Rasmi! Pusingan Kelayakan PES Peringkat Asia Tenggara Akan Diadakan Secara Online
PES Didorong Popularitinya Di China
Mungkin ada ramai yang mempersoalkan, PES dipilih dalam dua kejohanan besar antarabangsa ini disebabkan campur tangan Alibaba, syarikat gergasi dari China yang ingin membawakan PES berbanding game bola sepak lain.
Jack Ma, pengerusi eksekutif Alibaba Group.
Dalam memperkatakan mengenai desas-desus ini, Fauzi berpendapat:
“Alisports yang merupakan anak syarikat Alibaba Group mungkin sedikit sebanyak ada kata dua di dalam pemilihan PES di kedua-dua temasya esukan di Asia ini, memandangkan Alisports adalah penganjur utama WESG dan mereka juga bekerjasama dengan OCA untuk membawa esukan ke Sukan Asia ke 18.”
Populariti PES di China juga dilihat mempengaruhi pemilihan PES berbanding FIFA untuk dipertandingkan di peringkat antarabangsa. Didorong sokongan Konami, ditambah dengan bilangan pemain PES China yang ramai, semua ini dilihat membawa kepada lebih banyak penganjuran pertandingan antarabangsa PES kelak.
Justeru itu, mungkin sudah tiba masanya kita laburkan segenap usaha ke arah menghantar bakat-bakat esports PES negara ke pertandingan-pertandingan tersebut.
Ketua Komuniti Bersatu Hati
Fauzi menambah, usaha yang dilakukan oleh ketua-ketua komuniti PES di seluruh Asia Tenggara juga sedikit sebanyak telah memberikan pandangan jelas kepada Konami bahawa mereka perlu lebih garang dalam mengadakan kejohanan antarabangsa.
“Tidak kurang juga sokongan dari komuniti-komuniti PES itu sendiri untuk menaikkan PES dalam kalangan peminat esports khususnya Malaysia dan rantau Asia Tenggara secara amnya.”
“Kita dapat lihat bagaimana ketua-ketua komuniti PES di Asia Tenggara bergabung dan hasilnya sejak tahun 2015, pertandingan Liga Juara-Juara PES Asia Tenggara diadakan setiap tahun atas inisiatif sendiri dan pada tahun ini Malaysia akan menjadi tuan rumah buat pertama kalinya.”
JomBaca: Kuala Lumpur Diumumkan Sebagai Tuan Rumah Untuk PES SEA Finals 2018
Kurang Liputan Media, Pendedahan Tak Seberapa

Kami turut sempat bersembang dengan dua pemain PES yang bakal mewakili Malaysia ke Sukan Asia 2018 yang akan diadakan di negara seberang itu nanti, iaitu Muhamad Khairul Abdul Aziz dan Mohd Haikal mengenai topik ini.
Khairul Abdul Aziz (atas) dan Mohd Haikal (bawah) – Wakil PES Malaysia ke Sukan Asia 2018.
Pandangan Khairul agak menarik tentang mengapa suatu ketika dulu pertandingan PES lebih sunyi dan sepi berbanding pesaingnya FIFA. Kata beliau, PES bukanlah kurang mendapat sambutan, tapi kurang mendapat perhatian dan liputan daripada media terutamanya di rantau Asia Tenggara.
“Kesan daripada penubuhan PES Malaysia, barulah membuka mata orang luar. Satu lagi, selalunya orang lebih memfokuskan kawasan pusat bandar saja [untuk pertandingan PES] dan kawasan-kawasan lain kadang-kala macam tak berminat dalam dunia game ini. Mereka lebih tertumpu kepada bidang lain,” kata Khairul.
Hadiah Kemenangan Tidak Lumayan
Dalam memberikan pandangan tentang mengapa PES masih lagi tidak menjadi video game bola sepak yang mainstream, Mohd Haikal menyatakan yang ia adalah disebabkan hadiah kemenangan yang ditawarkan dalam kebanyakan pertandingan tidak begitu lumayan.
“Bagi pendapat saya, apa yang saya nampak kenapa PES kurang mendapat sambutan adalah disebabkan kekurangan kejohanan-kejohanan besar yang manawarkan hadiah lumayan. Apabila ada kejohanan besar yang manawarkan hadiah lumayan, ramai orang akan sertai dan secara tidak langsung, orang yang tidak tahu apa-apa tentang PES ini akan lebih tahu apa itu PES, dengan itu, orang ramai akan lebih memilih PES kerana jika ada pemenang yang dapat hadiah lumayan, mereka akan rasa tercabar dan seterusnya mereka akan menerapkan minat mereka terhadap PES,” ujar Haikal.
Tambat Hati Syarikat Korporat
Muhamad Khairul Abdul Aziz dan Mohd Haikal semasa memenangi kelayakan peringkat Malaysia untuk ke Sukan Asia 2018.
Bercakap soal hadiah yang kurang lumayan, ia berbalik kepada isu tajaan. Diajukan soalan tentang bagaimana untuk menarik minat syarikat-syarikat korporat untuk terus melaburkan wang ke dalam industri esport, terutamanya kepada arena PES, kesemua mereka yang telah kami temubual memberikan jawapan yang seia dan sekata.
Komuniti perlu tunjukkan kepada semua yang game kini bukan sahaja sebagai hobi, malah sebagai tunjang komuniti. Buktinya, terdapat pelbagai jenis komuniti di Malaysia yang terdiri dari pelbagai genre game. Tajaan dari syarikat korporat akan bermakna tajaan untuk seluruh komuniti, itu pendapat Yazid.
“Buat lagi, buat lagi, buat lagi,” itu formula Valentinus untuk menarik minat syarikat korporat untuk menaja. Beliau menjelaskan yang kita tidak boleh berharap sesuatu yang segera. Untuk berupaya menarik dan mendapat tajaan besar kita harus punya portfolio baik, dalam erti mereka akan selalu melihat pengalaman kita, angka-angka dan kerja kita selama ini, dan semuanya harus dipersembahkan dengan cara yang menarik dan baik.
“Karena kalau kita bisa bertanggungjawab dan unggul dalam perkara kecil, saya percaya Tuhan akan mempercayakan kita dengan perkara yang lebih besar. Hal kedua, jangan selalu membanding-bandingkan diri kita dengan rumpun tetangga, keep focus dengan apa yang kita lakukan,” itu pegangan Valentinus dalam usaha beliau menaikkan maruah PES di negaranya Indonesia dan Asia Tenggara.”

Sebagai pemain yang perlahan-lahan mencipta nama dalam arena esports PES tempatan, Khairul dan Haikal turut berkongsikan kesukaran menambat hati beberapa pihak untuk menaja pasukan mereka.
Khairul berpandangan:
“Kami sebagai pemain masih lagi perlu menunjukkan lebih banyak kejayaan dan memenangi seberapa banyak pertandingan PES yang dianjurkan sama ada di dalam atau luar negara kerana melalui prestasi semasa kami sekarang, masih sukar untuk mencari penajaan dari pihak korporat dan NGO kerana kami hanya bersaing di dalam negara.”
“Untuk memastikan penaja yang menaja kami berasa lebih yakin, kami perlu menunjukkan bahawa pemain tempatan juga boleh memberi saingan dan tentangan hebat dalam sukan ini. Kami sendiri sedar bahawa dalam rantau Asia Tenggara, kita agak terkebelakang berbanding pemain dari Indonesia dan Vietnam. Namun, lawan tetap lawan — kami akan cuba dengan baik pada kejohanan ini [Sukan Asia 2018].”
“Saya sedar bahawa pengurus juga amat penting untuk pemain-pemain seperti kami kerana melalui mereka, penaja mungkin akan nampak dengan lebih kemas dan sempurnanya kami di bawah pengawasan pengurus-pengurus sendiri.”
Haikal pula mempunyai perspektifnya yang tersendiri dalam menarik perhatian pihak-pihak penajaan:
“Pihak media harus memainkan peranan penting bagi memastikan PES akan dipandang tinggi oleh masyarakat dan ahli-ahli korporat, secara tidak langsung ia dapat membantu untuk membuka mata pihak penaja. PES adalah game esport bola sepak dan bola sepak adalah sukan no. 1 di dunia, tak salah kalau PES ini diberikan lebih tumpuan pada masa akan datang”
PES Sebagai Game Esports Bola Sepak Masa Depan?

Sekarang ini bukan lagi zaman di mana kita hanya memandang enteng terhadap arena esports PES. Apabila industri esports dunia sudah mula nampak bagaimana PES mampu untuk melonjakkan industri esports secara keseluruhannya, kita di Malaysia ini tidak boleh ketinggalan. Kita perlu memperbesarkan lagi pool pemain PES dari Malaysia agar kita mampu bersaing dengan negara-negara lain.
Bagaimana untuk memperbesarkan pool pemain ini? Jawapannya ada dalam perbincangan di atas. Semua pihak, dari para pemain, pengurusan pasukan, kerajaan, penganjur kejohanan, media, keluarga, masyarakat, peminat, hinggalah ke syarikat korporat — semuanya ada peranan masing-masing yang cukup penting. Melalui kerjasama kesemua pihak ini, kita bakal menyajikan kepada dunia dengan satu penganjuran kejohanan PES bertaraf antarabangsa, yang bukan sahaja bakal menarik pemain tempatan, malah pemain handalan luar negara.
Apa yang boleh disimpulkan dalam perbualan JomGaming bersama penggiat industri esports PES tempatan dan rantau ini – kebangkitan PES merupakan hasil kerja kolektif yang dihimpunkan untuk sama-sama mengangkat martabat game kesayangan ini ke satu tahap yang lebih tinggi. Maka, setiap tenaga kerja, dengan mengetepikan segala kepentingan tersendiri, perlulah berganding bahu dan bersatu hati bagi menjayakannya.
Kepada yang setia bersama PES, syabas dan giatkan usaha kalian. Kepada yang belum mencubanya ataupun masih teragak-agak, mungkin ini masanya untuk korang bangkit bersama PES.

PRE-ORDER PRO EVOLUTION SOCCER 2019
Deposit RM50 SAHAJA
FREE exclusive T-SHIRT PES2019 — Pre-order terus ke Facebook YC Games Station (Kuala Lumpur) & Kuppy Station (Terengganu)


Destiny: Siapa Sini Guardians Otai, Angkat Tangan!

Halo guys! Pada awal tahun 2015, Bungie sudah announced yang diorang akan menyediakan item-item khas buat Guardians yang setia dari Year 1 beta game Destiny dilancarkan. Apa kebendenye yang tersedia untuk kita semua, moh kite tengok trailer baru dari Bungie!
Set item untuk Guardians ini diberikan nama “Founder’s Fortune Pack” dan mempunyai 4 item yang stylo-mylo, seperti:

The Brave Ghost Shell
The Be Brave emblem
The Old Guard Shader
The S-34 Ravensteel Sparrow

Bungie telah menghebahkan bahawa The Taken King akan memberikan lebih banyak quest dan jalan cerita yang lebih bermakna. So camne nak dapat set item ini? Tentulah melalui quest yang korang kene buat melalui NPC otai-otai seperti Commander Zavala, Eva Levante dan the Speaker.
So korang mesti nak tahu yang korang ni layak tak nak dapatkan set item ini kan? Ni dia syarat-syarat untuk mendapatkan set item tersebut.
Sebelum 31 Ogos 2015, korang mesti:

Dapatkan sekurang-kurangnya level 30 untuk salah satu character.
ATAU memiliki The Dark Below DAN House of Wolves

DAN
Tidak lebih 1 Februari 2016, korang mesti:

Beli dan main The Taken King.

Senang kan? So apa tunggu lagi, kasi setel syarat-syarat nih lekas!
So bagaimana Guardians sekalian? Teruja ke tak teruja? Jom tengok apa pembaikkan yang dilakukan oleh Bungie untuk Year 2 Destiny.


Rainbow Six Siege: 10 Update Baru Yang Sangat Ditunggu-Tunggu, Ubisoft Perlu Dipuji

Patch 2.0 telahpun dikeluarkan pada malam tadi, dan terdapat banyak update yang membuatkan para pemain senyum lebar.

Bersama dengan Patch 2.0 ini, DLC Operation Black Ice juga sudah dapat dimainkan oleh para pemain jika mereka memiliki Season Pass (pemain yang tiada Season Pass perlu menunggu minggu hadapan). Kepada korang yang masih tidak mengetahui mengenai DLC terbaru ini, jom kami ceritakannya secara ringkas.

Operation Black Ice menampilkan sebuah map baru dan 2 operator baru dari JTF2, iaitu Frost dan Buck. Special ability Frost adalah mempunyai bear trap yang mampu memerangkap kaki pihak lawan. Apabila pihak lawan terkena bear trap ini, mereka akan injured dan memerlukan revive, dalam masa yang sama tidak boleh hold button untuk melambatkan kematian (blood loss).
Manakala, special ability Buck pula adalah operator ini mempunyai under-barrel shotgun yang boleh ditukar-tukar dengan primary weapon dalam masa yang begitu pantas sekali. Map terbaru yang diberikan pula adalah sebuah map di atas kapal Yatch berlatarbelakangkan persekitaran beku di Kanada.
Dua operator ini kelihatan sangat kemas dan menarik. Namun, kami agak sedikit kecewa kerana dua operator ini tiada Cinematic Video seperti yang dimiliki oleh operator-operator asal. Kenapa Ubisoft kenapa!?

Baiklah, jom kita kembali kepada update yang telah mereka lakukan. Seperti yang telah dikatakan tadi, terdapat banyak tweak dan penambahbaikan yang mereka bawakan dalam Patch 2.0 ini. Namun, 10 update yang benar-benar menarik perhatian kami adalah seperti berikut:
1. Nama Map & Mode Di Skrin Operator
Ini adalah satu penambahan yang sangat, sangat diraikan oleh para pemain. Nama map dan game mode kini akan kelihatan di skrin semasa memilih Operator. Kini, tiadalah lagi “wei game mode apa ni?”. “Entahlah, aku pun tak perasan tadi.” “Ah, lantaklah. Aku nak guna Fuze jugak!”.

2. Pengenalan Spectator Mode
Sebagai sebuah game yang ingin melangkah ke arah e-sport, feature ini merupakan satu feature yang wajib. Kini, Spectator Mode telah ditambah ke semua platform (PC, PS4 & Xbox One). Para pemain boleh mencipta Custom Match 5vs5, dan orang ke-11 akan menjadi pemerhati yang dapat melihat perlawanan dalam real-time.

3. Tiada Lagi Jeritan Kedengaran
Kini, pihak lawan tidak lagi dapat mendengar para pemain menjerit ketika melakukan sesuatu seperti mencampakkan C4 atau menggunakan heartbeat detector Pulse. Update ini akan membuatkan para pemain lebih mudah untuk melakukan flank dengan lebih senyap dan licik.
4. Lokasi Objektif Berubah
Dalam Custom dan Ranked Match, Defender tidak lagi dapat memilih lokasi objektif yang sama sepanjang match. Sekiranya Defender memenangi round tersebut, lokasi objektif yang sama tidak lagi dibenarkan untuk dipilih pada round yang seterusnya. Hal ini sering berlaku kerana terdapat beberapa lokasi di map yang begitu mudah untuk dipertahankan dan para pemain sentiasa akan memilih lokasi tersebut berulang-ulang kali.

5. Suppressor Kini Lebih Berguna
Mereka telah mengurangkan visibility of bullet trails, terutamanya untuk weapon yang dipasangkan suppressor. Kini, weapon yang mempunyai suppressor akan lebih bermanfaat digunakan, namun, damage pula akan dikurangkan.
6. Flashbang Lebih Efektif
Range atau jarak untuk flashbang telah ditingkatkan kira-kira dua kali ganda, membuatkan ia lebih efektif untuk digunakan.
7. Thatcher Kini Mempunyai Shotgun
Pernah terfikir mengapa character Thatcher yang memegang shotgun tetapi sebenarnya operator ini tidak memiliki satu shotgun pun? Kini, shotgun M590A1 telah ditambah dan dapat dipilih oleh Thatcher.

8. Bandit Tidak Lagi Damage Kepada Hostage.
“Kotak elektrik” Bandit kini tidak lagi memberi damage kepada Hostage. Jadi, kuranglah satu cara bagaimana pemain mampu terbunuh Hostage. Haha!
9. Attacker Pilih Lokasi Spawn Secara Berasingan
Dalam Ranked & Custom Match (perlu setting), pemain boleh memilih lokasi spawn yang berbeza dari teammates yang lain. Feature ini membuatkan sesuatu taktikal dapat dilakukan dengan lebih pantas dan berkesan serta mampu mengelakkan pihak lawan menembak pemain dalam satu kumpulan yang rapat (semasa permulaan round).
10. Jarak Ping Yang Lebih Jauh
Pemain kini dapat melakukan ping/mark/spot sesuatu dengan jarak yang lebih jauh. Sebagai contoh, pemain boleh melakukan ping ke bangunan sebelah – sesuatu yang tidak boleh dilakukan sebelum ini.

Korang boleh dapatkan semua info mengenai DLC Operation Black Ice dan Patch 2.0 ini di sini.
Menampilkan update dari Patch 1.3 ke Patch 2.0 adalah sesuatu tindakan yang berani. Sebagai sebuah game AAA, sentiasa mendengar feedback daripada komuniti serta melakukan update dan tweak tersebut dalam kadar yang sangat cepat merupakan sesuatu yang harus dipuji. Mengagumkan. Mungkin mereka tidak memperbaiki semua isu yang masih lagi terdapat dalam game ini, namun, kegigihan yang mereka tunjukkan dengan update yang sangat kerap membuatkan Ubisoft perlu diberikan kredit yang sepatutnya.
Ini adalah pendapat kami. Bagaimana pula dengan korang? Adakah korang juga kagum dengan hasil usaha mereka ini seperti kami? Atau masih banyak lagi isu yang korang rasa terlalu lambat dibaiki? Kongsikan dengan kami.
JomBaca: Rainbow Six Siege: Mengapa Rainbow Vs Rainbow Dalam Multiplayer?


CS:GO Akan Perkenalkan Mode Survival Seperti PlayerUnknown’s Battlegrounds? Betul Ke Bohong?

Sama ada Counter-Strike: Global Offensive akan mendapat mod yang sama seperti PUBG atau Valve secara rawak sedang memenuhi game-nya dengan fail-fail tidak berguna. Ianya boleh jadi antara kedua-duanya.

Khabar angin mula berlegar-legar di ruang komuniti CS:GO yang mengatakan bahawa game itu akan mendapat mode battle royale yang sama seperti PUBG.
Teori dari saluran YouTube, Valve News Network sekali lagi memberi tekanan kepada pembangun video game tersebut apabila Valve News Network dapat mengesan beberapa patch sejak bulan Mei 2016.
Itu sebelum PlayerUnknown’s Battlegrounds belum diumumkan lagi. Namun, korang harus ingat, PUBG bukanlah game pertama yang membawakan genre battleroyale. Formulanya telah dapat dibuktikan dari game asal PUBG iaitu mod DayZ: Battle Royale dan H1Z1 mod King of the Hill.
Patch tersebut dibincangkan dalam video di bawah, membincangkan tentang semua kandungan dan ciri-ciri yang belum lagi dijumpai dalam CS:GO seperti busur, pertempuran tanpa senjata, baju perisai berat dan ringan, supply crates, payung terjun, dron, bahan letupan, sonar, beacons, grenad terbaru, peralatan medik, gogal penglihatan malam dan juga map sebuah pulau serta banyak rujukan tentang “survival”.

Walau bagaimanapun, kita takkan terkejut untuk melihat Valve untuk menyertai formula PUBG kerana ia mempunyai sejarah yang terkenal dalam menukarkan sebuah mode menjadi sebuah game penuh – antaranya Dota, Team Fortress dan juga Counter-Strike.
Sumber: VG247


Pengarah God of War Bercita-Cita Game Itu Dijadikan Siri Netflix

Adaptasi dari game ke live-action sering menghasilkan satu karya yang mengecewakan. Namun, selepas apa yang kita lihat daripada siri The Witcher di Netflix, ia sememangnya boleh dibikin dengan kualiti apabila caranya betul.
Kita boleh berhujah bahawa The Witcher yang disajikan Netflix mengadaptasi terus dari novel tulisan Andrzej Sapkowski, tetapi kita tidak boleh nafikan bagaimana siri video game yang dibangunkan CD Projekt Red telah mempengaruhi sedikit sebanyak siri Netflix itu.
Baru-baru ini, Twiiter GamesIndustry telah bertanyakan kepada para pengikut tentang apakah francais game lain yang layak untuk dibikin menjadi sebuah adaptasi live-action di Netflix. Cory Barlog, pengarah God of War telah memetik tweet tersebut dan menjawab “God of War”.

God.Of.War.
(At least, I think so)
✊❤ https://t.co/OoF2G5uffV
— Cory Barlog 🖖 (@corybarlog) January 27, 2020
Selepas melihat ramai yang teruja dengan jawapan beliau dan ramai juga yang beranggapan bahawa ia seolah-olah memberikan petanda bahawa game itu akan diadaptasi, Barlog dengan pantas memberikan penjelasan lanjut. Katanya:
“Walau bagaimanapun, ini bukan petanda atau apa-apa. Saya hanya yakin yang game akan menjadi siri TV yang bagus kerana kamu meluangkan banyak masa dengan karakter dalam dunia yang mengagumkan. Game, seperti TV, adalah seperti perhubungan dengan karakter-karakter, di mana filem adalah seperti satu temujanji. Kedua-duanya boleh menjadi hebat.”

BTW This is not a hint or anything. I just believe that games would make great TV shows because you spend so much time with the characters in fantastic worlds.
Games, like TV, are like relationships with the characters, where movies are more like a date.
Both can be great.❤
— Cory Barlog 🖖 (@corybarlog) January 27, 2020
Setelah melihat kejayaan yang dicapai The Witcher, walaupun baru hanya satu musim, pastinya banyak francais game sudah memikirkan untuk turut mengikuti jejaknya. Kalau bukan God of War, game lain apa lagi yang sesuai dijadikan siri TV?


Blizzard Akan Membuka Pusat Esports di Los Angeles – Dinamakan Blizzard Arena!

Aik, sekarang game developers pun nak bukak gaming studio?

Blizzard telah mengumumkan ia akan membuka Blizzard Arena – sebuah tapak acara esports nya yang tersendiri di Burbank Studios bagi gamer profesional dan peminat esports.

Dilengkapi dengan sound stage, bilik kawalan dan kemudahan bagi mengelola penyiaran dan pengurusan tournament peringkat tinggi, Blizzard Arena juga akan mempunyai kedai Blizzard.
Sempena pelancarannya pada hujung minggu 7 Oktober, Blizzard Arena akan menganjurkan Overwatch Contenders Season One Playoffs, diikuti dengan Hearthstone Championship Tour Summer Championship dan acara-acara Heroes of the Storm dan World of Warcraft/ Pandai jual event dan game sendiri Blizzard ni!


Kerajaan Perak Mahu Ketengahkan Potensi Esports, Rancang Kejohanan Esports Di Ipoh

Setiap negara harus sama-sama bangkit dalam arena esports.

Kita kini mempunyai beberapa kerajaan negeri yang menyokong industri esports tanah air secara langsung. Selangor Cyber Games dan Terengganu Esports Games adalah antara contoh terbaik di mana sebuah kejohanan bersifat kebangsaan yang dianjurkan oleh kerajaan negeri.
Kini, satu lagi kerajaan negeri nampaknya bakal masuk ke gelanggang esports dan memperkenalkan cara mereka sendiri untuk sama-sama memajukan industri ini. Kerajaan Negeri Perak ingin mengembangkan potensi esports yang berupaya menjadi platform membentuk jaringan dalam industri yang sangat menguntungkan ini.
Pengerusi Jawatankuasa Pembagunan Belia dan Sukan Kerajaan Negeri, Howard Lee Chuan How berkata kerajaan negeri juga merancang dalam masa terdekat bagi menganjurkan kejohanan esports di bandaraya Ipoh kelak.
“Kerajaan negeri bercadang untuk menganjurkan persidangan pertama seumpamanya di negeri ini berkaitan esports.”
“Persidangan ini bakal mengumpulkan komuniti terutamanya penggiat di belakang tabir sukan seperti penganjur acara, juruhebah, pengaturcara (programmer), jurulatih, kru dan agen,” katanya seperti yang dilaporkan Perak Today.
Beliau berkata demikian pada sesi pergulungan persidangan pertama Mesyuarat Kedua, Penggal Pertama Sidang Dewan Undangan Negeri (DUN) Ke-14 di Bangunan Perak Darul Ridzuan hari ini.
“Menerusi portfolio saya kini dalam peringkat terakhir bagi mewujudkan satu majlis Perundingan sukan esports untuk menarik para pemain sukan ini termasuk juga syarikat yang berminat di sebalik tabir dapat berkongsi pendapat serta nasihat untuk penganjuran sukan eletronik ini,” ujarnya.
Katanya lagi, cadangan tersebut akan memperkukuhkan lagi kedudukan Perak sebagai hab esports di Malaysia.
“Dalam kita membahaskan tentang perkembangan sukan konvensional, kita
tidak sepatutnya mengabaikan sukan elektronik yang semakin mendapat sambutan di peringkat global khususnya golongan belia.”
“Perkembangan pesat esports banyak didorong oleh minat yang mendalam melibatkan kalangan anak-anak muda, perkembangan internet dan teknologi serta pelaburan syarikat-syarikat permainan video yang telah membelanjakan jumlah peruntukkan yang besar menaja pelbagai kejohanan esports ,” katanya.
Katanya lagi Kerajaan negeri komited untuk mengembangkan potensi sukan maya dengan kerjasama semua pihak.
Beliau turut menyentuh tentang Sukan Asia 2018 di Indonesia yang buat pertama kalinya akan menjadikan esports sebagai sukan demonstrasi malah dijangka pada Sukan Asia 2022 di China, esports bakal menjadi sukan yang menawarkan pingat kepada para peserta.
Dalam pertandingan demonstrasi di temasya sukan terbesar benua itu, daripada 6 game yang dipertandingkan, hanya satu game sahaja yang perwakilan Malaysia layak ke peringkat akhir, iaitu dalam game Pro Evolution Soccer.

Apa komen orang-orang Perak? Kejor Yob Kejor!


Uncharted 4: Senarai Patch Hari Pertama Tertiris, Saiz Adalah 5 GB, Tiada Spoiler

Apabila disk fizikal dah dicuri, mulalah maklumat-maklumat baru tertiris. Jangan risau, tiada spoiler!

Dalam satu post di Reddit, satu screenshot untuk nota Patch hari pertama Uncharted 4 telah dimuatnaik.  Berikut adalah senarai fungsi yang akan ditambah dalam update 1.01:

Multiplayer support
Singleplayer “Encounter Select” menu
Bonus Feature: Photo Mode
Bonus Feature: Character Model Viewer
Bonus Feature: Render Modes
Bonus Feature: Gameplay Modes
Bonus Feature: Singleplayer Character Skins
Bonus Feature: Weapon Selector
Bonus Feature: Journal Viewer
Bonus Feature: Concept Art Galleries
General fixes and improvements

Antara yang menarik perhatian kami adalah Concept Art Galleries. Pastinya di opsyen ini, para pemain boleh layan beberapa concept art yang cantik secara santai.
Selain itu, nampaknya Photo Mode akan menemui pemain pada hari pertama. Selepas membawakannya ke dalam The Last of Us Remastered sebelum ini, kami tidak sabar melihat apakah pembaharuan yang akan diperkenalkan terhadap fungsi ini dalam Uncharted 4 pula.
JomBaca: Uncharted 4: Photo Mode, Tiada Co-Op, Playtime & Banyak Lagi Maklumat Baru Didedahkan!
Menurut laporan yang dikeluarkan GearNuke pula, Uncharted 4 memerlukan 48 GB untuk di-install ke dalam PS4, yang mana ia belum lagi ditambah dengan mode Multiplayer. Untuk patch hari pertama tersebut, saiznya adalah kira-kira 5 GB.

Semalam, Presiden Sony CE Worldwide Studios, Shuhei Yoshida telah mengesahkan bahawa disk fizikal Uncharted 4 telah dicuri semasa melakukan penghantaran. Beliau berkata, pihak Sony sedang bekerjasama dengan pihak polis untuk melakukan siasatan – dan maklumat terbaru mengatakan salinan-salinan tersebut telah muncul di United Kingdom.

Selepas ditunda sebanyak tiga kali, tarikh pelancaran Uncharted 4: A Thief’s End adalah pada 10 Mei 2016, eksklusif untuk PlayStation 4.
JomBaca: Uncharted 4: Acara Pelancaran Pada 9 Mei Ini – Banyak Hadiah Untuk Dimenangi!


The Division: Exploits Yang Tidak Berkesudahan? Fox News Pun “Naik Angin”!

Dari media sosial hinggalah ke saluran televisyen yang diudarakan ke seluruh Amerika Syarikat – semuanya “naik angin” dengan exploits di The Division!

Melihat ramai gamers yang “menyumpah” dengan masalah exploits yang tiada kesudahan dalam The Division di media sosial mungkin adalah sesuatu yang biasa. Namun, “berita” ini telah disebut di saluran televisyen Fox News di Amerika Syarikat.
Dalam satu segmen yang ditayangkan pada minggu lalu dalam rancangan Fox’s Red Eye, Andy Levy (juga seorang gamer) telah menyenaraikan apakah kemahiran-kemahiran asas dalam kehidupan untuk seseorang yang berumur 18 tahun. Kesemua senarai yang diberikan adalah panduan-panduan yang berguna – sehinggalah ke “nasihat” yang terakhir.
Untuk “nasihat” yang terakhir tersebut, secara sinisnya beliau telah selitkan ketidakpuasan yang terpendam dalam hatinya tentang exploits yang terdapat dalam The Division. Berikut adalah “nasihat” terakhir beliau:

“Be able to level up your character in The Divisions. Despite the way Massive nerfed the crafting system and allows packs of super geared rogues to gank you in the Dark Zone. Thanks a lot, jerks.”

Aduh! Sungguh tajam kata-katanya – menusuk ke kalbu (kepada mereka yang gemar melakukan exploits)!
Anda boleh tonton “nasihat” beliau itu di bawah:

JomBaca: The Division: Update Incursions, Raid Sulung Yang Dinantikan Telah Tiba!


Dengarkan Bunyi Zombi Mengganas Dalam Battlefield 1 – Apakah Ada Mode Zombi Akan Datang?

DLC terbaru Battlefield 1, They Shall Not Pass akan dilancarkan untuk para pemain yang melanggan Premium Pass pada 14 Mac nanti. Sebelum DICE melancarkannya, mereka telah memberi cuba beberapa map daripada DLC ini kepada para pemain di Community Test Environment (CTE).

Antara map yang diberikan dalam CTE adalah Fort Vaux. Dan para pemain telah menemui sesuatu yang menarik dalam map ini.
Di suatu sudut di dalam bilik bawah tanah, para pemain telah mendengar jeritan menakutkan yang semestinya bukan jeritan daripada manusia biasa. Ia ditambah pula dengan bunyi pintu tersebut diketuk kuat dengan kerap. Anda boleh dengarkannya di bawah.

Pemain-pemain ini telah menyimpulkan bahawa bunyi tersebut adalah bunyi seperti sekumpulan zombi yang sedang mengganas. Adakah ini merupakan easter egg yang memberikan petunjuk bahawa sebuah game mode zombi akan ditampilkan dalam Battlefield 1 kelak? Atau adakah ia sekadar easter egg kosong?
Sekiranya anda merupakan peminat tegar siri Battlefield, pastinya anda sudah cukup masak dengan tindakan DICE yang suka memasukkan bermacam easter egg yang sangat menakjubkan, namun ia tidak pernah mengubah gameplay atau menambah apa-apa game mode ke dalamnya. Megalodon, Dinosaur, dan hantu adalah beberapa easter egg yang pernah muncul dalam siri Battlefield dan ianya hanya sekadar easter egg kosong.

Tetapi bagaimana pula dengan Battlefield 1 ini? Adakah DICE akhirnya akan menampilkan sebuah easter egg yang akan mempengaruhi gameplay game ini? Apa pendapat anda?


Bekas Pengarah Yakin God of War Ragnarok Akan Turut Dilancarkan Di Kedua-Dua PS4, PS5

Buat masa ini, tiada sebarang butiran lanjut yang kita ketahui tentang sekuel kepada God of War (2018), selain Sony hanya pernah mengumumkannya dalam satu video dengan tulisan tertera “Raganarok Is Coming 2021“.
Kita mungkin percaya bahawa game ini kelak akan dilancarkan hanya untuk PS5, sekaligus menggunakan segala teknologi dan prestasi di PS5. Walau bagaimanapun, bekas pengarah siri ini, David Jaffe tidak merasakan begitu.
Ketika sedang mengadakan livestream di Twitch, dikongsikan melalui satu klip di Twitter, Jaffe ditanyakan mengenai sekuel itu oleh seorang peminatnya. Beliau dengan yakin menjawab, “saya pasti God of War seterusnya akan ada di PS4, PS5, sudah tentunya.”

Seems like #GodOfWarRagnarok will be cross-gen title after all!“I’m sure the next #GodofWar will be #PS4,#PS5. Of course it will” david jaffe says.W or L?🤔 pic.twitter.com/UJSsLRIWCu— Joe Miller (@JoeMiller101) January 6, 2021

Ini tentunya hanyalah satu tekaan daripada Jaffe, memandangkan beliau tidak lagi membangunkan dalam siri itu, yang mana kali terakhir beliau terlibat adalah untuk God of War II yang dilancarkan pada 2007.
Walaupun hanya satu tekaan, kata beliau ini ada kemungkinan besar terjadi memandangkan Sony telah menyatakan komited bahawa PS4 akan terus disokong beberapa tahun lagi walaupun selepas pelancaran PS5. Malah beberapa game yang kita saksikan hanya eksklusif untuk PS5, sebenarnya dikeluarkan juga untuk PS4, antaranya Marvel’s Spider-Man: Miles Morales dan Horizon Forbidden West.
Lebih menarik, Sony juga sebelum ini ada menyatakan yang mereka tidak berani untuk mengatakan God of War Ragnarok merupakan eksklusif untuk PS5 apabila ditanyakan soalan itu.


Dapatkan Shadow Warrior 2 Percuma Melalui GOG segera!

Diberikan secara percuma sempena ulangtahun GOG yang ke-10! Hanya boleh didapatkan dalam masa 48 jam! Cepat!

Diterbitkan pada 2016 untuk PC dan kemudian konsol pada tahun 2017, Shadow Warrior 2 adalah sebuah FPS shooter yang memberikan aksi dan jenaka yang tersendiri. Sedikit sebanyak menyerupai siri Serious Sam. Baca review Shadow Warrior 2 kami untuk kupasan yang lebih mendalam.
Dapatkan Shadow Warrior 2 dari GOG.


Bersediakah Korang Untuk Menewaskan Gandhi Dalam Civilization VI Nanti?

Peminat tegar siri Civilization pasti tahu jangan buat Gandhi marah, nanti parah!
Adakah sejarah akan kembali berulang? Pasti peminat-peminat siri ini tahu betapa gila kuasa Gandhi dalam siri ini. Sekali tersilap langkah, pasti negara korang akan dihujani dengan bom-bom nuklear.
Tapi mungkin Firaxis telah membetulkan kesilapan coding mereka kali ini, dan mungkin Gandhi kali ini akan lebih aman dan penyayang orangnya.
Namun begitu, pada pendapat penulis harus dibiarkan sahaja tradisi ini sebab ia merupakan satu pengalaman yang unik dan kelakar.
Sumber dari Civilization VI.


Final Fantasy XV: Brotherhood: FFXV Adalah Siri Anime Prequel Dalam 5 Episod!

Seperti yang diumumkan di acara langsung Uncovered: FFXV hari nih (10am waktu Malaysia), Final Fantasy XV akan menyiarkan satu siri anime yang bertajuk Brotherhood: FFXV!

Siri ini adalah prequel pada jalan cerita game utama. Ia menceritakan sebahagian dari pengembaraan road trip dengan watak utama Noctis dan rakan-rakannya. Selain itu, kita juga akan mengetahui sedikit latar belakang bagi setiap watak.
Ingat tak trailer di E3 2013? Noctis masa kecik asyik suka pilih-memilih makanan!
Nampaknya Noctis sekarang pun masih tak berubah bila makan, teheheheee!
Siri ini dihasilkan oleh studio animasi Jepun, A-1 Pictures. Selain dari penglibatan dengan siri anime Sword Art Online dan Black Butler, A-1 Pictures juga berpengalaman dalam siri berdasarkan konteks game seperti Persona dan Valkyria Chronicles. Square Enix juga memberitahu bahawa jalan cerita siri anime nih terikat dengan demo mereka, Platinum Demo!
Semua episod siri Brotherhood: FFXV adalah percuma dan boleh didapati di YouTube! JomGaming juga akan update pada korang waktu keluarnya episod-episod yang akan datang!
Jom tonton Episode 1 – Before the Storm!


Menurut Amazon, Jualan CPU Bagi AMD Kini Lebih Hangat Berbanding Intel

Nampaknya AMD telah berjaya mengekang monopoli yang dipegang oleh Intel selama ini.

Senarai “Hot New Releases” bagi laman Amazon telah menjadi topik perbualan dan perhatian ramai setelah pemproses AMD Ryzen telah berjaya menduduki tempat pertama dan kedua, menewaskan pemproses intel i7 dan i9.
Dilaporkan oleh Yahoo! Finance, saham bagi AMD telah naik mencanak setelah perkara ini disedari oleh pelabur-pelabur. Harus dinyatakan bahawa nilai saham bagi Intel tidak berganjak sama sekali atas kejadian ini.
Berikut adalah screenshot bagi “Hot New Releases” di Amazon yang dikemaskini setiap jam.

Sumber: Yahoo! Finance.


Fortnite Battle Royale: Bom Asap, Grafik Untuk Xbox One X, Pelbagai Isu Diperbaiki Dalam Kemaskini Terbaru

Bersedia untuk menyerbu kubu pihak lawan dengan bertemankan kepulan asap?
Epic Games telah mengeluarkan nota patch baru, mendedahkan apakah yang akan dibawakan mereka ke dalam Fortnite versi 1.9.1. Seperti biasa, mereka akan memberikan pembaharuan dan menambahbaik dalam kedua-dua mode Fortnite, iaitu Battle Royale dan Save the World.
Fortnite Battle Royale akan mendapat satu lagi gajet baru, kali ini ia lebih berbentuk taktikal dan tidak memberikan sebarang health damage kepada pihak lawan, iaitu Smoke Grenade (bom asap).

Mereka turut mengumumkan bahawa tema Fortnitemares akhirnya akan ditamatkan apabila kemaskini ini dilancarkan. Bermakna, antara perkara yang bakal meninggalkan game ini adalah Rocket Launcher berbentuk labu yang menjadi popular sejak beberapa minggu lalu. Walau bagaimanapun, korang harus terus tersenyum kerana Epic menyatakan bahawa Rocket Launcher yang kembali kepada bentuk sedia kala itu tetap boleh melakukan “rocket riding“.
Selain itu, banyak bug yang menjadi masalah kepada pemain telah diperbaiki. Salah satu bug yang bagi penulis adalah game-breaking yang telah diperbaiki ialah animasi apabila menggunakan Launch Pad – melompat serentak dengan pemain lain akan membuat lompatan daripada Launch Pad itu tidak berjaya dan akhirnya kita terjatuh dan tercedera. Kini, pemain boleh melakukan flanking dengan lebih lancar, menggunakan gajet yang sangat cool ini.
Epic turut memperbaiki keupayaan untuk menekan butang “invite” banyak kali. Selepas ini, tiada lagi spam yang bakal dilakukan oleh rakan korang kerana ia kini hanya boleh menekan butang itu sebanyak dua kali sahaja.
Berita baik buat para pemain yang menggunakan konsol terbaru daripada Microsoft. Kemaskini ini akan mula menyokong keupayaan yang dimiliki oleh Xbox One X – menyajikan grafik yang lebih memukau.
Fortnite: Save the World juga mendapat penambahbaikan seperti memperbaiki gameplay, UI dan stabiliti.

Korang boleh baca nota patch penuh untuk kemaskini 1.9.1 ini di sini. Ia akan dilancarkan pada hari ini (29 November) pada pukul 5 petang (waktu Malaysia).
Fortnite Battle Royale kini boleh dimainkan secara percuma di PC, PS4 dan Xbox One.
Fortnite: Save the World kini berada dalam versi Early Access dan berbayar, dan akan dilancarkan sepenuhnya secara percuma pada tahun hadapan.
JomBaca: Ibu Kepada Seorang Pemain Fortnite Yang Disaman Epic Games Kata Anaknya Telah Dikambinghitamkan


PS5: Kurang Daripada 100 Game Akan Menyokong Fungsi Backward Compatibility Semasa Pelancaran

Tengah malam tadi diharapkan menjadi detik di mana peminat tegar PlayStation disajikan dengan pelbagai butiran yang mereka inginkan. Namun, ramai yang kurang berpuas hati kerana pihak Sony berkongsikan lebih kepada info tentang spesifikasi teknikal untuk PS5.
Kebanyakan pemain kasual mungkin tidak berminat dengan spesifikasi teknikal ini, namun bagi yang ingin tahu, di bawah ialah butirannya:

CPU: 8x Zen 2 Cores pada 3.5GHz
GPU: 10.28 TFLOPs, 36 CUs pada 2.23GHz
GPU Architecture: Custom RDNA 2
Memory/Interface: 16GB GDDR6/256-bit
Memory Bandwidth: 448GB/s
Internal Storage: Custom 825GB SSD
IO Throughput: 5.5GB/s (Raw), Typical 8-9GB/s (Compressed)
Expandable Storage: NVMe SSD Slot
External Storage: USB HDD Support
Optical Drive 4K: UHD Blu-ray Drive

Terdapat beberapa perkara penting yang boleh didapati daripada livestream yang dikendalikan oleh ketua arkitek sistem PlayStation 5, Mark Cerny malam tadi. Antaranya beliau mendedahkan bahawa hanya kurang daripada 100 game akan menyokong fungsi backward compatibility di konsol itu semasa pelancaran.
“Menjalankan PS4 dan game PS4 pada frekuensi boosted telah menambah kerumitan,” kata Cerny. “Boost itu terlalu besar pada kali ini dan sesetengah kod game tak mampu menghadapinya. Mencubanya perlu dilakukan setiap game satu per satu. Keputusannya tetap terbaik. Kami baru-baru ini melihat 100 game PS4 paling popular berdasarkan jumlah waktu dimainkan dan kami menjangkakan hampir semua daripada itu akan boleh dimainkan semasa pelancaran PS5.”
Daripada apa yang diberitahu ini, kita dapati bahawa hanya 100 game PS4 yang akan dicuba untuk fungsi backward compatibility di PS5, dan daripada bilangan ini bukan semuanya nanti mampu untuk melepasi fungsi ini. Apakah senarai 100 game yang dicuba ini juga tidak didedahkan.
Apa yang membuatkan para peminat lebih kecewa apabila livestream itu juga tidak mendedahkan rekabentuk fizikal konsol, harga mahupun tarikh pelancaran.
Disebalik khabar angin yang mengatakan pelancaran PS5 akan ditunda kerana penularan COVID-19, Sony masih tidak memberikan sebarang maklum balas. Makanya, waktu pelancaran PS5 masih kekal dijadualkan pada hujung tahun ini.
Sumber: Gamespot


PlayStation Mengambil-Alih Evo, Kejohanan Game Fighting Terbesar Dunia

PlayStation kini telah mengambil-alih Evolution Championship Series, atau lebih dikenali sebagai EVO, iaitu kejohanan game fighting terbesar dunia.
Kedua-dua syarikat ini mengumumkan perkara ini dalam satu kenyataan bersama.
Sony dan sebuah syarikat esports baharu, RTS telah memiliki aset-aset dan pemilikan siri EVO, bermakna kesemua kejohanan akan datang bakal dikendalikan oleh PlayStation dengan kerjasama RTS.
Walau bagaimanapun, wakil EVO, Mark Julio mengatakan yang acara-acara akan datang tidak akan eksklusif kepada platform Sony.
Pihak Nintendo, yang telah banyak menganjurkan kejohanan bersama EVO sebelum ini, turut memberikan komen terhadap pengambil-alihan ini kepada IGN. Wakil Nintendo mengucapkan selamat maju jaya kepada kerjasama mereka itu, serta menyatakan yang Nintendo akan menilai EVO, serta peluang-peluang lain untuk kejohanan online dan offline untuk Super Smash Bros.
EVO Online 2021 akan bermula pada Ogos ini, seperti biasa mempertandingkan Tekken 7, Street Fighter 5, Mortal Kombat 11, and Guilty Gear: Strive dalam format terbuka.


Headphone Edisi Terhad Assassin’s Creed Origins Ini Dijual Pada Harga USD59,000

Hanya 10 unit untuk dijual, bertatahkan emas 18-karat.

Headphone Assassin’s Creed Origins ini telah dihasilkan oleh Tournaire, butik barang kemas eksklusif dari Perancis. Direka oleh Focal, headphone ini mengambil idea dari rekaan Mesir purba dan corak-corak ini ditatahkan dengan emas 18-karat.
Setiap pasang headphone ini berharga USD59,000 (~RM249,139) dan hanya 10 unit sahaja dihasilkan. Harus diingatkan bahawa ukiran kepala watak watak protagonis Bayek, perlu dibeli secara berasingan pada harga USD14,000 (~RM59,000).

Jika korang masih mahukan headphone Assassin’s Creed Origins yang lebih mampu milik, mungkin korang mahu dapatkan headphone “Listen Wireless” yang berharga £199 (~RM1125).
Assassin’s Creed Origins akan diterbitkan pada 27 Oktober nanti untuk PC, PlayStation 4, dan Xbox One.


Google Akan Kehilangan RM204 Juta Kerana Fortnite Tidak Masuk Ke Play Store

Melepaslah Google.

Apabila Epic Games mengumumkan Fortnite untuk Android, mereka telah melakukan sesuatu yang agak mengejutkan. Fortnite tidak akan dilancarkan ke platform Google Play Store, sebaliknya mereka cukup yakin yang game ini mampu untuk menarik ramai pemain ke laman web rasmi Epic Games dan muat-turunnya dari sana.
Faktor utama mengapa Epic memutuskan untuk tidak membawakan Fortnite ke Play Store adalah disebabkan yuran 30% yang dikenakan oleh Google untuk meletakkan aplikasi ke platform tersebut.
Terbaru, laporan daripada Sensor Tower telah mendedahkan yang Google bakal kehilangan kira-kira USD50 juta (RM204 juta) sepanjang baki tahun 2018 ini kerana keengganan Epic melancarkan game yang sangat popular itu ke Play Store.
Indikasi ini diambil daripada anggaran yang dibayar oleh Epic kepada Apple apabila melancarkan Fortnite ke iOS melalui Apple App Store. Epic kini telah menjana sebanyak USD180 juta (RM737 juta) melalui hasil yang diterima daripada iOS sahaja. Bermakna, 30 peratus daripada hasil ini, USD54 juta (RM221 juta) telah diberikan kepada Apple, satu jumlah wang yang Epic tidak mahu berikan kepada Google.

Berbeza dengan Android yang boleh muat-turun aplikasi dari mana-mana sumber pihak ketiga, iOS pula adalah sebuah sistem operasi yang tertutup. Pengguna iOS hanya boleh memuat-turun aplikasi dari App Store sahaja.
Epic juga sebelum ini telah mendedahkan yang jika iOS membenarkan muat-turun dari sumber lain, mereka akan melakukan perkara yang sama seperti mana lakukan kepada Fortnite untuk Android.


Battlefield 2042 Hazard Zone Akan Didedahkan Khamis Ini, Saksikan Teaser Trailer Dulu

Battlefield 2042 bakal menyajikan tiga mode utama, iaitu All-Out Warfare, Portal dan Hazard Zone.
Dua daripadanya, iaitu All-Out Warfare dan Portal sudahpun DICE perkenalkan, malah All-Out Warfare sudahpun kita cuba dalam Open Beta tempoh hari.
Hanya Hazard Zone belum dikongsikan butirannya lagi, yang mana ia bakal didedahkan tidak lama lagi.
EA dan DICE telah mengumumkan yang trailer pengenalan Hazard Zone akan dikeluarkan pada 14 Oktober ini, 11 malam (waktu Malaysia).

We're getting in the zone in T-48H👉 https://t.co/UQnMrAHYbJ#Battlefield pic.twitter.com/GIQL6loQX4— Battlefield (@Battlefield) October 12, 2021

Beberapa laporan awal sebelum ini mengatakan Hazard Zone merupakan mode battle royale yang akan dibawakan ke dalam Battlefield 2042. Ada juga laporan mengatakan mode ini memiliki banyak persamaan dengan Escape from Tarkov dan Hunt: Showdown.
Battlefield 2042 akan dilancarkan sepenuhnya pada 19 November 2021 untuk PC, PS5, Xbox Series, PS4, dan Xbox One.


25 Minit Gameplay Terbaru Final Fantasy XVI


RM7,000 Hadiah Terkumpul Menanti Dalam Pertandingan PES 2019 Di Kuala Lumpur Pada Hujung Minggu Ini

Dengan hadiah kemenangan sebanyak ini, takkan korang nak biarkan ia berlalu begitu saja?

Pada hujung minggu ini, Flash Vision dan RoKu e-Sports Team
dengan kerjasama WEPES Malaysia E-League akan menganjurkan satu pertandingan PES 2019 di kotaraya Kuala Lumpur. Hadiah kemenangan terkumpul yang menjadi rebutan adalah cukup lumayan, iaitu sebanyak RM7,000!
Berikut adalah butiran yang perlu korang tahu tentang acara ini:

Nama Acara: FG Series PES 2019
Lokasi: Quill Convention Center, Kuala Lumpur
Tarikh: 15 dan 16 Disember 2018
Masa: 10 pagi hingga 10 malam
Yuran Pendaftaran: RM15
Slot: 128 Pemain
Hadiah Kemenangan:
– Juara: RM1,500 + Medal + Anda Seat Gaming Chair
– Naib Juara: RM750 + Medal + AOC 24inch Monitor
– Tempat Ketiga: RM550 + Medal + Armaggeddon Gaming Headset
– Tempat Keempat: RM400
– Tempat Ke-5 hingga Ke-8: RM200 setiap pemain

Kalau berminat, korang boleh terus daftarkan nama di pautan ini. Untuk maklumat lanjut korang boleh ke laman Facebook ini.


Berapa Jam Korang Habiskan Di PlayStation Pada 2020? Berapa Game Main? Ketahuinya Di Sini

Seperti tahun lalu, Sony telah menyediakan satu laman untuk para pemain PlayStation menyemak statistik gaming mereka sepanjang tahun 2020.
Ringkasan statistik gaming tahunan ini akan memberikan para pemain beberapa butiran, seperti jumlah keseluruhan jam diluangkan ketika bermain PS4/PS5, bilangan game yang dimainkan, game dengan jumlah jam tertinggi, genre kegemaran, jumlah Trophy yang diperoleh dan banyak lagi.
Ringkasan ini turut membahagikan statistik antara PS4 dan PS5, sekiranya ada yang bermain PS5 pada tahun lalu.
Di akhir laman tersebut, Sony menghadiahkan satu PS4 Theme bagi menghargai para pemain yang meluangkan masa bermain PlayStation pada tahun 2020.

Korang boleh lihat statistik sendiri melalui pautan ini.


Grand Theft Auto V Akan Dilancarkan Ke PS5, Xbox Series Pada November

Ketika ini, Grand Theft Auto V boleh dimainkan di PS5 dan Xbox Series menggunakan versi generasi PS4/Xbox One melalui fungsi backward compatibility.
Hujung tahun ini, versi sebenar konsol generasi terkini akan dilancarkan untuk PS5 dan Xbox Series, atau secara tepatnya pada 11 November 2021.
Menerusi kenyataan yang dikeluarkan Rockstar Games, versi yang diperluas dan ditambahbaik itu akan membawakan “beberapa ciri baharu dan banyak lagi”.
Rockstar sekali lagi mengingatkan tentang sebuah game GTA Online berasingan (standalone) akan dilancarkan ke PS5 dan Xbox Series. Dalam kata lain, bagi mereka yang ingin bermain GTA Online, tetapi tidak mahu membeli bahagian single-player story GTA V, pemain boleh dapatkan GTA Online sahaja secara berasingan.
Tambahan, khas di PS5 sahaja, pemain akan berpeluang bermain GTA Online secara percuma dalam tempoh tiga bulan pertama selepas pelancaran GTA Online di platform tersebut.
Untuk pelanggan PlayStation Plus di PS4 pula, mereka akan diberikan GTA$1,000,000 dengan menebusnya di PlayStation Store pada setiap bulan sehingga pelancaran GTA Online di PS5.


Watak Disebalik Logo Kojima Productions Akhirnya Terbongkar!

Akhirnya rahsia di sebalik logo Kojima Productions telah pun terungkai! Hideo Kojima telah memaparkan maskot Kojima Productions melalui akaun Twitter-nya.

Maskot ini telah diberi nama Ludens. Ia merupakan seorang pengembara dunia yang futuristik.
Dari imej tersebut, dapat dilihat Ludens memakai sebuah suit angkasa yang bertulis “extra-vehicular creative activity suit” sambil memegang panji berlogokan Kojima Productions.
Menurut Kojima, KojiPro berwawasan untuk memberikan pengalaman baru buat gamers melalui teknologi dan alatan yang terkini.
Kojima turut menyatakan bahawa figurin Ludens juga dalam rancangan untuk dipasarkan.

1/3LUDENS, the icon of Kojima Productions. pic.twitter.com/brM16iFgNi
— HIDEO_KOJIMA (@HIDEO_KOJIMA_EN) May 17, 2016


Borderlands 3 Diumumkan Secara Rasmi – Seperti Biasa Tampilkan Gajillion Senjata!

Penantian Borderlands 3 kita hampir berakhir.

Semasa livestream mereka di PAX East, Gearboc telah mengumumkan trailer terbaru Borderlands 3 mereka.

Trailer ini seperti mengesahkan berita yang leak di 4Chan beberapa hari lepas mengenai karakter-karakter yang akan hadir seperti 4 karakter/class (Siren, Beastmaster, Soldier, Assassin/Operative) beserta 2 villain utama – sang kembar Calypso. Sepertimana francais Borderlands sebelum ini, Borderlands 3 akan menampilkan design karakter yang pelik beserta bilangan kombinasi senjata yang tak masuk akal. Good luck untuk unlock semuanya.
Bagaimanapun, tiada tarikh pelancaran dan platform diumumkan. Gearbox menjanjikan maklumat lanjut akan dikongsi pada 3 April nanti.


Logo PS5 Adalah Gambar Paling Banyak ‘Like’ Dalam Sejarah Di Instagram Yang Dimuat-Naik Oleh Syarikat Gaming

Sony Interactive Entertainment baru hanya mengacah para peminat dengan logo PlayStation 5 sahaja, tapi sudah mula memecahkan rekod yang agak menarik.
Menurut pemerhatian yang dilakukan oleh VideoGamesChronicle, gambar yang mendedahkan logo PS5 yang dimuat-naik di akaun Instagram rasmi PlayStation merupakan gambar paling banyak ‘like’ di platform media sosial yang pernah dimuat-naik oleh mana-mana syarikat gaming.
Ketika artikel ini ditulis, gambar tersebut berjaya mengumpulkan lebih daripada 5 juta like dan 142 ribu komen.

 View this post on Instagram

 Welcome to 2020. #PS5
A post shared by  PlayStation (@playstation) on Jan 6, 2020 at 5:12pm PST

Data ini bukanlah datang daripada pendedahan rasmi Instagram, namun cara data ini dikumpul bolehlah dikatakan boleh dipercayai. Kaji selidik mengambil 20 akaun Instagram syarkat gaming paling besar, dan tidak termasuk mana-mana akaun individu yang popular (influencer) dalam industri ini.
Sebagai perbandingan, gambar kedua tertinggi yang berada di belakang gambar logo PS5 ini ialah pengumuman crossover antara Fortnite dengan Avengers yang dimuat-naik akaun Fortnite pada 22 April 2019. Gambar ini mengumpulkan lebih 2.6 juta ‘like’ dan 59 ribu komen.

 View this post on Instagram

 Whatever it takes. 4.25.19. #FortniteXAvengers
A post shared by  Fortnite (@fortnite) on Apr 22, 2019 at 7:00am PDT

Pesaing PS5, Xbox One X semasa mendedahkan nama rasminya hanya mengumpulkan ‘like’ yang kurang daripada 1 juta. Pendedahan FIFA 20 dan FIFA 19 pula masing-masing memperoleh 1.5 juta dan 1.1 juta ‘like’.

 View this post on Instagram

 Designed to Power Your Dreams. #XboxSeriesX #PowerYourDreams
A post shared by  Xbox (@xbox) on Dec 12, 2019 at 6:22pm PST

 View this post on Instagram

 ✅Move to Dream Club ✅Cover of #FIFA20 Welcome @hazardeden_10 👊
A post shared by  EA SPORTS FIFA (@easportsfifa) on Jul 26, 2019 at 6:58am PDT

 View this post on Instagram

 Eyeing up that sixth #UCL trophy 👀 @cristiano @juventus
A post shared by  EA SPORTS FIFA (@easportsfifa) on Aug 14, 2018 at 7:03am PDT

PS5 akan dilancarkan pada hujung tahun ini.


Marvel’s Guardians of the Galaxy Bakal Tiba Untuk PC, PlayStation, Xbox Pada Oktober Ini

Selepas melancarkan Marvel’s Avengers pada September 2020, Square Enix bakal menerbitkan sebuah lagi game dari Marvel.
Marvel’s Guardians of the Galaxy telah diumumkan di pentas E3 2021 Square Enix semalam. Dibangunkan oleh studio Eidos Montreal, game single-player third-person action-adventure ini akan dilancarkan untuk PC, PS4, PS5, Xbox One dan Xbox Series pada 26 Oktober 2021.
Korang boleh saksikan 2 trailer yang telah diperlihatkan di bawah:


Argo Boleh Didapatkan Secara Percuma Dan Tanpa Transaksi Micro!

Siri FPS terbaru dari studio yang membangunkan Arma & DayZ.

Argo adalah sebuah lagi taktikal FPS yang telah dibangunkan oleh Bohemia Interactive yang cukup dikenali dari siri Arma dan DayZ. Ianya boleh didapati di Steam dan Bohemia Store mulai 22 Jun nanti secara percuma.

Argo akan mempunyai beberapa mode yang boleh dimainkan apabila dilancarkan kelak iaitu:

Combat Patrol
Clash
Raid
Link

Penerangan lanjut boleh ditonton melalui video-video yang telah dikongsi didalam artikel.
Seperti FPS lain masakini, Argo juga akan sistem XP yang akan memberikan peralatan dan gajet. Tetapi pemain-pemain tidak perlu risau kerana ianya tidak akan didatangkan dengan sebarang transaksi mikro.

Namun begitu, pemain boleh memberikan studio sedikit wang saguhati dengan pembelian Argo Supporter’s Pack. Melalui pembelian ini, pemain akan menerima pelbagai item kosmetik, animasi in-game yang eksklusif dan macam-macam lagi. Ianya akan dijual pada harga USD10 (~RM42).


Ini 9 Minit Gameplay Terbaru Star Wars Jedi: Survivor Di Planet Baru

Melalui video eksklusif IGN First, EA dan Respawn Entertainment telah memperlihatkan 9 minit gameplay terbaharu Star Wars Jedi: Survivor.
Video ini memaparkan combat gameplay Cal Kestis di planet bernama Koboh, iaitu salah satu daripada beberapa planet baharu yang akan diperkenalkan dalam Star Wars Jedi: Survivor.
Kestis telah terhempas ke planet tersebut dan sedang mencari bantuan untuk membaiki kapalnya, The Mantis.

Star Wars Jedi: Survivor akan dilancarkan pada 28 April 2023 untuk PC, PS5 dan Xbox Series.


Apex Legends Akan Bertukar Ke Map Baru, Bersedia Untuk Bertempur Di Atas Kereta Api Bergerak

Apex Legends akan berwajah baharu dalam musim akan datang ini!
Melalui dua video trailer yang dikeluarkan, Respawn Entertainment telah mendedahkan bahawa Apex Legends akan mendapat map serba baru, diberi nama World’s Edge, serta seorang lagi Legend baru yang bakal ditambah, digelar Crypto.
Trailer pertama mengumumkan World’s Edge dan Crypto dalam babak aksi sinematik yang memukau. Ia menunjukkan beberapa Legends turun beraksi dari kapal terbang ke sebuah lokasi yang tidak pernah kita lihat sebelum ini.
Jom tonton:

Trailer kedua pula memperlihatkan gameplay untuk musim baru ini. Kita dapat saksikan bagaimana gameplay sebenar beraksi dalam map terbaru ini — menampakkan lokasi yang bermacam, dari lava gunung berapi, kawasan menghijau sehinggalah kepada bukit bukau bersalji. Paling menarik pastinya melihat adanya kereta api bergerak yang bakal menyajikan aksi penuh debaran di atasnya kelak.
Jom layan:

Semua kandungan baru ini akan dilancarkan ke dalam Season 3 pada 1 Oktober ini, yang digelar Meltdown.
Apex Legends boleh dimainkan secara percuma di PC, PS4 dan Xbox One.


Metal Gear Solid V: The Phantom Pain – Skodeng Mother Base Jom!

Dengan masa pelancaran Metal Gear Solid 5 yang tak sampai sebulan, pasti ramai tak sabar untuk melayan game ini sampai lebam nanti. Artikel kali ini adalah info mengenai markas anda di dalam MGS5 yang dikenali sebagai Mother Base.

Mother Base korang nanti macamnila kot. . Pepandai la korang!
Mother Base ini nanti bakal menjadi tempat untuk korang membuat senjata, armor, utiliti dan macam-macam lagi! Korang juga boleh upgrade Mother Base korang untuk membantu  dalam misi – misi Metal Gear Solid 5.
Cuba tengok Mother Base kat belakang tuh. Indah bukan?
Mother base akan terdiri daripada pelbagai platform seperti Research & Development platform, Support platform, Base Development platform, Intel platform, Medical platform dan Combat Unit platform.
Seronoknye dapat main belon dalam game espionage. Klaka Abang Kojima nih.
Perkara paling penting untuk korang bangunkan Mother Base korang nanti adalah dengan mencari Non Playable Character (NPC) di dalam misi-misi korang nanti. NPC – NPC ini boleh dipengsankan dan dihantar ke Mother Base korang dengan menggunakan Fulton Balloon.
Watak ini tiada kena-mengena dengan yang hidup ataupun yang sudah tiada.
Setiap NPC mempunyai skill-skill yang tersendiri dimana ia boleh digunakan di dalam platform – platform yang ada di Mother Base. NPC juga boleh dihantar untuk misi – misi selain menghantar Snake
So korang, get ready untuk upgrade Mother Base korang macam Clash of Clans versi Kojima nanti!
Maka dapat disimpulkan, dengan membangunkan Mother Base, korang akan dapat membantu mereka dalam misi – misi yang bakal dihadapi – sama seperti konsep yang digunakan dalam game Assassin’s Creed: Brotherhood.
Apa pun, enjoy final trailer untuk Metal Gear Solid 5: The Phantom Pain. Layannn…


PM Najib Telah Mencuba Sendiri PlayStation VR Dan Monster of the Deep: Final Fantasy XV

Semalam, Perdana Menteri, Dato’ Seri Najib Tun Razak telah hadir ke Malaysia Implementation Council Meeting ke-29 di Putrajaya.
Sumber: Wan Hazmer.
Antara aktiviti yang sempat beliau luangkan semasa berada di sana adalah mencuba sendiri peranti realiti-maya keluaran Sony, iaitu PlayStation VR. Game yang beliau mainkan pula adalah Monster of the Deep: Final Fantasy XV, game keluaran studio dari Jepun, Square Enix yang turut mendapat sentuhan anak Malaysia, Wan Hazmer Wan Abd Halim.
“Saya telah melakukan sesuatu yang tidak terbayangkan,” kata Wan Hazmer dalam satu post di Facebook peribadinya. “Saya bimbing Perdana Menteri kita Dato’ Seri Najib melalui game memancing VR kami, Monster of the Deep: FFXV, dengan Hashimoto-san (Penerbit Eksekutif Square Enix) dan Alexander dari Streamline Studios di sebelah kami. Selepas banyak kali menjerit dan pergerakan tergopoh-gapah, Dato’ Seri berjaya menangkap seekor ikan besar pada akhirnya!”
Sumber: Wan Hazmer.
Naib Presiden Kandungan Kreatif dan Bahagian Teknologi MDEC, Hasnul Hadi Samsudin turut hadir ke acara ini.
“Semuanya bermula dengan satu persoalan, bagaimana cara terbaik untuk saya tunjukkan perkembangan yang telah Malaysia capai dalam masa tiga tahun lalu?,” kata Hasnul Hadi. “Saya bermula dengan kepercayaan bahawa perkara baik boleh digapai jika kami meletakkan hati dan usaha yang gigih kepadanya. Hari ini telah menandakan sesuatu. Satu penanda yang boleh memberi makna kepada perkembangan industri game Malaysia ke satu tahap lebih tinggi.”
“Hari ini kami sebenarnya telah membuatkan Perdana Menteri Najib Razak untuk memahami dan mengalami sendiri game VR itu – Monster of the Deep: Final Fantasy XV.”
Sumber: Wan Hazmer.
Kalau korang nak mengetahui lebih lanjut tentang Wan Hazmer, Lead Game Designer untuk Final Fantasy XV dan Streamline Studios, korang boleh bacanya di sini.


Saksikan Video Di Balik Tabir Uncharted: The Lost Legacy, Video Gameplay Baru Diperlihatkan

Beberapa minggu sebelum standalone game ini dilancarkan, Naughty Dog telah mengeluarkan video di balik tabir untuk Uncharted: The Lost Legacy.

Permulaan video menjelaskan kepada para penonton mengapa Naughty Dog memilih untuk tidak lagi menggunakan Nathan Drake dalam siri Uncharted kali ini, dan mengapa mereka memilih duo Chloe dan Nadine.
Pengarah kreatif, Shaun Escayg mendedahkan bahawa mereka telah menamatkan kisah Nathan Drake dalam Uncharted 4: A Thief’s End, dan ia telah memberikan motivasi kepada mereka untuk mencari watak baru untuk diterajui. Pengarah game ini, Kurt Margenau pula menyatakan bahawa para peminat mungkin silap kerana memikirkan bahawa siri Uncharted hanyalah tentang Nathan Drake semata-mata. Ia lebih daripada itu, katanya.
Escayg menambah lagi bahawa mereka mula bercadang untuk membawakan watak Sam dan Sully dalam game ini, namun kedua-dua watak ini terlalu dekat dengan Uncharted 4. Maka, Chloe telah dipilih sebagai teraju utama, lebih-lebih lagi watak ini adalah antara kegemaran para pemain.
Di samping itu, melalui video di balik tabir ini juga, Naughty Dog telah memperlihatkan sedikit babak daripada gameplay yang belum pernah kita saksikan lagi. Korang boleh layan video ini di bawah:

Uncharted: The Lost Legacy akan dilancarkan pada 22 Ogos 2017, eksklusif untuk PlayStation 4.
JomBaca: 13 Minit Gameplay Terbaru Uncharted: The Lost Legacy Dikeluarkan – Saksikan Lebih Aksi Chloe Dan Nadine


Tarikh NieR: Automata Diumumkan Bersama Edisi Black Box Yang Didatangkan Dengan Figurin

Tarikh untuk keluaran antarabangsa telah diumumkan bersama-sama edisi Black Box yang akan disertakan bersama figurin protagonis, YoRHa 2B.

Diumumkan di PlayStation Experience, NieR: Automata akan menemui pasaran antarabangsa pada 7 Mac nanti. Pada masa yang sama, NieR: Automata edisi Black Box juga telah diumumkan dan berharga pada USD189.99 (RM844).
Berikut adalah apa yang akan disediakan dalam NieR: Automata Black Box itu nanti.

Kotak istimewa NieR: Automata yang akan menyimpan segala pakej yang hadir
The Nier: Automata
Figurin berkualiti tinggi untuk watak YoRHa “2B”
Artbook yang mengandungi hasil lukisan dan illustrasi dalam diguna dalam proses menyiapkan Nier: Automata
Steelbook case yang mempunyai eksklusif hasil lukisan pelukis terkenal, Akihiko Yoshida (Final Fantasy XIV / Bravely Default)
Koleksi sountrack bagi Nier: Automata yang ditulis oleh Keiichi Okabe from Monaca, Inc. (Tekken / Drakengard / Nier)
Pelbagai digital content, seperti: Machine Mask Accessory, Grimoire Weiss Pod, Play System Pod Skin, Retro Grey Pod Skin, Retro Red Pod Skin, dan Cardboard Pod Skin.

Square Enix telah berkongsi sedikit demi sedikit pelbagai info seperti gameplay dan screenshot bagi siri Nier: Automata yang kini sedang dibangunkan oleh PlatinumGames.


Kojima Bikin Game Yang Boleh Menarik Players Uncharted dan Division!

Hideo Kojima-san berkata, gamers yang gemar bermain game-game aksi seperti Uncharted dan The Division akan boleh memainkan game terbaru beliau ‘tanpa masalah’!

Bercakap dengan Famitsu, Kojima-san berkata, game terbaru beliau itu nanti adalah ‘game yang menakjubkan’ dan ‘sebahagian daripadanya serba baru’.
Seperti biasa Kojima-san tidak menceritakan hal sepenuhnya, sebaliknya membayangkan game beliau sebagai ‘bukan open-world’, ‘terlalu baru, perlu dieksperimen beberapa cirinya’,dan  ‘apabila ia diumumkan nanti, ianya takkan terlalu asing seperti yang dijangka, tetapi korang semua akan faham selepas memainkannya”.
Kojima-san turut berkata semasa brainstorming memikirkan karakter, sistem game dan plot, beliau gembira dengan kepercayaan yang diberikan Sony kepada beliau dalam menjayakan projek ini.
Kitorang di JomGaming benar-benar tak sabar menantikan apa lah yang akan terhasil daripada kepala si Hideo Kojima-san ini. Tak sabarnye!


Dunia Legend of Zelda: Breath of the Wild Akan Lebih Besar Dari Skyrim!

Reddit telah melakukan kajian mereka seperti biasa dilakukan insan-insan fanatik di dalam Reddit. Nampaknya map Breath of the Wild nanti adalah sangat besar!

Seorang Redditor, /u/HylianWarrior dengan penuh dedikasi telah melakarkan peta Breath of the Wild berdasarkan maklumat yang diperolehi daripada game-game sebelum ini beserta demo-demo dan map yang dipertontonkan bagi Breath of the Wild.

Apa yang menarik adalah bagaimana peta Breath of the Wild kelihatan LEBIH BESAR daripada Skyrim! Korang boleh saksikan metodologi ukuran dan map-map perbandingan yang digunakan oleh /u/HylianWarrior di Reddit.
Legend of Zelda: Breath of the Wild akan dilancarkan di platform Wii U dan Nintendo Switch pada 3 Mac 2017 nanti.


Controller PS5 Mungkin Boleh Kesan Biometrik Pemain Seperti Kadar Jantung Dan Peluh

Sony Interactive Entertainment telah memfailkan satu paten terbaharu yang mungkin kita tidak pernah terfikir sebelum ini, kemungkinan besar untuk digunakan kepada DualShock 5, controller untuk konsol generasi akan datang, PlayStation 5.
Paten ini menjelaskan tentang satu aksesori baru yang boleh dilekatkan ke DualShock, yang mana ia akan mengesan maklum balas bio (biofeedback) atau biometrik semasa pemain seperti kadar denyutan jantung atau peluh.
Aksesori ini dikatakan akan mempunyai sekurang-kurangnya satu sensor di controller yang mana ia akan sentiasa tersentuh dengan tangan pemain, seterusnya boleh mngumpulkan maklum balas bio kepada pemain.
Walaupun tidak menerangkan lebih lanjut, paten ini menyatakan apabila maklum balas bio telah dikumpul, PS5 akan melaraskan sesuatu bagi menyesuaikan pengalaman gaming pemain. Apa dan bagaimana pengalaman gaming itu dilaraskan tidak dijelaskan.
Menurut IGN, maklum balas bio bukanlah sesuatu yang asing dalam eksperimen yang digunakan dalam dunia gaming. Kebiasaannya, pembangun game menggunakan maklum balas bio untuk mencari titik paling seram dalam sesebuah game bergenre horror. Melalui kadar denyutan jantung dan peluh, mereka boleh mengesan pada babak mana pemain paling merasa takut.
Paten ini tidak menyatakan secara spesifik bahawa ia adalah untuk DualShock 5. Kemungkinan besar ia juga merupakan satu aksesori yang boleh digunakan untuk DualShock 4 kerana dalam satu butiran dalam paten ini ada menyatakan:
“ada keperluan untuk menyediakan periferal kos rendah” yang boleh “menyediakan peningkatan fungsi untuk pelbagai aplikasi yang lebih luas”.

Setakat ini, Sony masih belum mengeluarkan apa-apa kenyataan rasmi tentang paten ini.
PlayStation 5 akan dilancarkan pada hujung tahun ini.


Anthem Memerlukan Sambungan Internet Sepanjang Masa, Takkan Ada PvP Semasa Pelancaran

Perkara paling ditakuti untuk game ini sudah menjelma?

Awal pagi tadi, EA telah berkongsi pelbagai info tentang yang game sangat dinantikan daripada mereka, iaitu Anthem. Selepas sidang media tersebut, penerbut eksekutif, Mark Darrah telah menjawab beberapa soalan tentang game ini melalui akaun Twitter peribadi beliau.
Darrah mengesahkan yang game ini memerlukan sambungan internet sepanjang masa. Dalam kata lain, tiada mode offline dalam game ini. Beliau menjelaskan yang keperluan internet sentiasa ini disebabkan penggunaan dedicated server.
Beliau turut mengesahkan yang tiada mode PvP dalam Anthem semasa pelancaran. Beliau menyatakan lagi yang tiada sebarang perancangan untuk membawakan mode PvP ke dalam game ini, namun mereka akan tetap melihatnya.
https://twitter.com/BioMarkDarrah/status/1005538720915681281
https://twitter.com/BioMarkDarrah/status/1005545109344083968
https://twitter.com/BioMarkDarrah/status/1005551862290907136
Anthem akan dilancarkan pada 22 Februari 2019 di PC, PS4 dan Xbox One.


Kerajaan Selangor Memperuntukkan RM3 Juta Untuk Esports Dalam Belanjawan 2021

Semalam, Menteri Besar, Amirudin Shari telah membentangkan Belanjawan 2021 bagi kerajaan Selangor. Keseluruhannya, sebanyak RM2.32 bilion diperuntukkan dalam belanjawan kali ini.
Daripada jumlah tersebut, RM369 juta diagihkan ke dalam agenda digitalisasi. Amirudin berkata jumlah itu adalah untuk program baharu seperti Selangor Innovation Fund untuk membantu pengusaha start-up, Smartbox Pejabat Tanah Galian (PTG) untuk memudahkan urusan tanah dan Rakan Digital selangor untuk pendidikan awam, selain penerusan program sebelum ini seperti e-dapur dan esports.
Secara spesifiknya, kerajaan Selangor memperuntukkan sebanyak RM3 juta untuk meneruskan perkembangan bidang esports di negeri Merah Kuning ini, sebagai salah satu agenda digital.
Inisiatif yang menyasarkan golongan belia di Selangor ini, akan turut menyediakan beberapa penganjuran acara kejohanan amatur, memberi latihan, serta membimbing belia dalam memasuki arena esports.
Seperti tahun-tahun sudah, kami menjangkakan kejohanan Selangor Cyber Games akan menjadi acara utama yang akan membelanjakan peruntukan RM3 juta tersebut.
Terima kasih Malaysiakini, Amanz.


Dragon Ball FighterZ Dedahkan Screenshots Pertama Untuk Goten, Gohan Dewasa Dan Kid Buu!

3 aksi karakter terbaru ini telah didedahkan.
Beberapa hari lalu, kita telah mengetahui bahawa tiga lagi karakter baru akan dibawakan ke dalam Dragon Ball FighterZ, iaitu Goten, Gohan dewasa dan Kid Buu. Terbaru, Bandai Namco telah berkongsi dan mendedahkan secara rasmi tiga karakter ini dengan memperlihatkan screenshots bagi ketiga-tiga karakter ini.
Jom kita tengok.

Dragon Ball FighterZ akan dilancarkan di PC, PS4 dan Xbox One pada 26 Januari 2018.
JomBaca: Bandai Namco Keluarkan Trailer Dragon Ball FighterZ Baru, Memperlihatkan Gameplay Dalam Story Mode


Youtuber Yang Sebelum Ini Meniriskan Battlefield 1, Kata Battlefield Tahun Depan Adalah Bad Company 3

Battlefield akan datang sudah semakin rancak untuk diperkatakan.

Selain game-game utama Battlefield, siri Bad Company merupakan satu spin-off yang sangat digemari oleh para peminat. Malah, boleh dikatakan kita lebih menyukai siri Bad Company daripada siri-siri utama Battlefield.
Jalan cerita yang mantap, gameplay yang lebih fokus kepada infantri, rekaan map yang lebih baik, dan destructions persekitaran yang menyeluruh adalah antara sebab mengapa Bad Company dan Bad Company 2 tetap berbekas dalam hati para peminat setia Battlefield. Sekuel kepada Bad Company 2, game yang dikeluarkan pada tahun 2010, sudah sentiasa menjadi permintaan tinggi pemain, dan kini mungkin kita ada sedikit harapan untuk menyaksikan siri ini kembali.
Laporan (atau mungkin khabar angin?) tentang Bad Company 3 ini pertama kalinya dilaporkan oleh seorang Youtuber AlmightyDaq. Apa yang menariknya tentang channel ini adalah ia hanya memuatnaik tiga video dan salah satu daripadanya ialah beliau melaporkan tentang Battlefield 1 beberapa bulan sebelum ia didedahkan secara rasmi oleh DICE.
Beliau telah melaporkan tentang Battlefield 1 yang boleh dikatakan sepenuhnya tepat – daripada judulnya, era Perang Dunia Pertama, senjata yang ada hinggalah kepada beberapa nama map yang masih digunakan sehingga sekarang.

Kini, beliau telah menyatakan bahawa beliau mempunyai maklumat daripada pihak dalaman yang mana beliau yakin bahawa judul Battlefield akan datang, yang telah disahkan akan dikeluarkan pada tahun 2018, adalah Bad Company 3. Tema yang akan digunakan pada kali ini adalah semasa dan selepas Perang Vietnam, hinggalah kepada era Perang Dingin.
Story campaign akan ditampilkan dalam game ini, membawakan pemain melalui konflik-konflik pada era itu, namun kata beliau ia tidak akan mengikut ketepatan sejarah. Melalui era yang dipilih, nampaknya karakter-karakter dari dua siri Bad Company sebelum ini tidak akan kembali.

Multiplayer pula akan mengembalikan map-map yang lebih kecil, tidak seperti Battlefield 1 atau Battlefield 4 yang membawakan map-map besar. Ia akan lebih kecil dan mengikut standard seperti Harvest Day dan Oasis dari Bad Company 2 dan Grand Bazaar dari Battlefield 3.
Conquest, Rush, Operations, dan mode-mode yang lebih kecil seperti TDM dan Domination juga akan dikembalikan. Selain itu- sekurang-kurangnya satu mode baru akan diperkenalkan, yang mana ia dikatakan akan menyerupai Squad Obliteration seperti yang pernah dibawakan ke dalam Battlefield 4.
Katanya lagi, pengubahsuaian senjata akan lebih dekat dengan Battlefield 4, dan kenderaan-kenderaan yang juga akan ada adalah kereta kebal, LAV dan helikopter.

Untuk kelas-kelas utama pula, katanya, kesemua  Assault, Engineer, Support, dan Recon adalah sama. Sistem Battlepack pula (loot box) mungkin akan dibawakan lagi, tetapi tiada perancangan untuk menambah microtransactions.
Beliau menyatakan bahawa DICE meletakkan satu sasaran gameplay yang tinggi untuk game akan datang ini. Ia sekurang-kurangnya akan didedahkan buat pertama kali semasa E3 2018, atau mungkin mengumumkannya lebih awal dari itu, sama seperti apa yang mereka lakukan semasa Battlefield 1.
Akhir sekali, beliau buat masa ini tiada maklumat tentang apakah tahap pembangunan game ini sekarang.
https://www.youtube.com/watch?v=P_J37XWsVog
Seperti biasa, kita tidak boleh mengambil dan mempercayai laporan ini bulat-bulat kerana ia masih jauh untuk didedahkan secara rasmi. Namun, memandangkan Youtuber ini mempunyai rekod yang agak baik, kita mungkin boleh sedikit tersenyum dengan harapan agar DICE benar-benar akan mengembalikan siri Bad Company.


HotShotz 2017 – Festival eGames Pada Julai Ini Di Damansara Dengan Kerjasama Sony, Astro, MDEC

Digital News Asia (DNA) bakal menganjurkan sebuah festival bertemakan video game secara besar-besaran pada 21 hingga 23 Julai 2017.

Acara ini akan disokong oleh KDU University College sebagai venue acara, Astro sebagai rakan media, Sony Interactive Entertainment Hong Kong Limited Singapore Branch (SIES) sebagai penaja dan Malaysian Digital Economy Corporation (MDEC) sebagai penaja bersama.
Aktiviti utama yang bakal menjadi tarikan adalah Game Publishers Showcase, Indie Games Showcase, pertandingan Cosplay, PC Modding, dan semestinya, pertandingan-pertandingan esports.
7 game esports akan dibawa untuk dipertandingkan di HotShotz 2017, iaitu:

Counter Strike (PC)
Street Fighter V (PlayStation 4)
Call of Duty: Infinite Warfare (PlayStation 4)
Overwatch (PC)
PES 2017 (PlayStation 4)
Dota 2 (PC)
Tekken 7 (PlayStation 4)(Apabila dilancarkan pada bulan Julai nanti)

Buat masa ini, tiada maklumat tambahan diumumkan untuk acara ini. Anda boleh layari laman web rasmi Hotshotz 2017 untuk mengikuti perkembangan terkini acara ini.
Sumber: Digital News Asia


Pemain Tekken Dari Indonesia, Muhammad Adriyansyah Jusuf (MEAT) Sertai Keluarga Esport FlashVision!

Scene fighting game Malaysia semakin meriah dengan kemasukan Muhammad Adriyansyah Jusuf (MEAT) ke dalam pasukan fighting game FlashVision! Tahniah!

Di dalam satu post Facebook, Johnny Tan selaku pemilik pasukan fighting game Malaysia – FlashVision, telah mengumumkan penajaan Muhammad Adriyansyah Jusuf atau lebih dikenali dengan nama in-game nya MEAT. Dengan ini, beliau akan dikenali dengan nama Armaggeddon | FV MEAT.
Sumber
Pemain profesional dari Indonesia yang sedang melanjutkan pengajian dalam bidang Mechatronic Engineering di Kuala Lumpur ini mempamerkan prestasi cemerlang sepanjang karier beliau di dalam arena Tekken. Ini namanya PRO, seimbangkan antara gaming, pelajaran dan masa hadapan! Berikut adalah senarai kejayaan-kejayaan yang pernah dirangkul oleh MEAT setakat ini:
– The King Of Iron Fist Tournament 2016 Finals ; top 32 finalist
– South East Asia Major 2016 : Tekken 7 Fated Retribution ; 1st place
– Indonesia Fighting Game Championship 2016 : Tekken Tag Tournament 2; 1st place
– Tekken Asean Reunion Tournament (Tekken Art) 2016 : Tekken Tag Tournament 2 ; 2nd place
– Shadowloo Showdown 2013 Melbourne : Tekken Tag Tournament 2 ; 7th place
– Shadowloo Showdown 2012 Melbourne : Tekken Tag Tournament 2 Unlimited; 3rd place
– OHN X 2012 Sydney ; Tekken Tag Tournament 2 Unlimited ; 5th Place
MEAT muncul Juara bagi tournament South East Asia Major 2016 : Tekken 7 Fated Retribution
Armaggeddon | FV MEAT akan mewakili pasukan FlashVision bagi game Tekken bersama ahli pasukannya yang lain. Setakat ini, pasukan FlashVision membariskan fighter-fighter hebat seperti berikut:
Tekken 7 | FlashVision
Pengurus: Armaggeddon|FV Benny
Armaggeddon|FV Arenz
Armaggeddon|FV GTM
Armaggeddon|FV Meat

Street Fighter 5 | FlashVision
Pengurus: ViewSonic|FV Mark5
ViewSonic|FV IamChuan
ViewSonic|FV Nekoxx
ViewSonic|FV KOFMaster

ViewSonic|FV Endy
ViewSonic|FV Shaunw
ViewSonic|FV YassBass

Kami di JomGaming berharap semoga MEAT mampu memeriahkan dan memajukan scene Tekken di Malaysia bersama FlashVision hendaknya! Good luck guys!


Destiny: Jom Layan Livestream The Taken King Ep 2

Get ready guys! Seperti dijadualkan, Livestream Ep. 2 The Taken King akan bermula sejam dari sekarang! Seperti Livestream sebelum ni, JomGaming dah ready untuk capture dan share apa yang best dan ohsem dari reveal malam ni. Jom jenguk!

Kali ini, Design Lead Bungie, James Tsai akan menerangkan elemen baru di dalam gameplay TTK, termasuk Dreadnaught, kapal Taken yang akan menjadi new playable area, macam mana kedaan dan “feeling” apabila berlawan dengan musuh Taken, bagaimana pertarungan dengan Boss akan dirombak, juga yang ditunggu-tunggu oleh semua Guardians – tiga subclass baru!

Bungie juga akan menunjukkan serba sedikit Strike Cabal yang baru yang akan diperkenalkan di dalam expansion tersebut. Gile tak sabar seyhh…
So jom bancuh kopi dulu dan tungguuu…
OK, a slight hiccup! Livestream tetiba OFFLINE pulak! Kamon Bungie! LOL!

Bungie: We gave the intro music too much power. Working on bringing it back up now

Subclass Baru

1. Panel pakar Cozmo, Mr. Fruit and Claude Jerome tengah setup character memasing.
2. Titan Sunbreaker still takde Blink. LOL. Sunspot build untuk PvE.
3. Hunter Nightstalker ada evade move – Shadestep!
4. Warlock Stormcaller still ada Blink with Super!? Pulsewave build untuk PvE.
5. Semua Class Artifact provide Int/Dis/Str and ada perk berbeza untuk complement gameplay character korang.
6. So far Subclasses baru nih, takde info baru. Semuanya dah direveal sebelum ini. Agak disappointing!
Strike Bermula!
7. Kita tengok the first Strike – Shield Brothers di Rings of Saturn! Storynya gini – kapalterbang Cabal jatuh terhempas di dalam Dreadnaught. Dan korang kene setelkan Cabal ni sebab…taktau apa sebab. Tunggu je la nanti reveal lain.
8. Exploding barrels ada merata-rata Dreadnaught! Handcannon Hijau ranggi seyh!
9. Mission bermula dengan pertemuan melawan Cabal Centurions sehingga korang dapat cerobohi kapalterbang Cabal tu.
10. Setiap bilik dalam Strike akan mempunyai senario berbeza. Korang seterusnya akan berhadapan dengan Psions dan Centurions.
11. Titan Hammertime! Semua perk classes kali nih complement each other! Subclasses baru nih memang direka untuk teamwork!
12. Ada laluan dengan perangkap api! That’s awesome! Kalau Nightfall Solar, masak kite!
 13. Di room yang berikutnya, korang akan berlawan dengan Tank versi kecik seperti Goliath Tank dalam Strike Valus Ta’aurc, dan minions-minions – agak intense berperang dalam ruang sempit begini!
14. Next room, korang akan jumpa Servitor Taken dan Cabal Taken yang menjaga laluan ke bilik seterusnya!
15. Boss Strike akan mempunyai drop loot yang unik katanya! Next room, korang akan bertemu Cabal Centurions dan Psions yang menjaga laluan ke room seterusnya. Laluan ini mirip kepada map-map Hive sebelum ini, dengan mayat-mayat Cabal yang bergelimpangan!

16. Bilik seterusnya – Arena of Swords! Terdapat bom-bom yang terlekat di tiang-tiang di dalam bilik ini.
17. Boss Cabal pertama Valus Mau’ual muncul – serangan agak agressive, dia akan mengejar korang – so jaga-jaga! Boss ni akan berlawan jarak dekat dan ada attack seakan-akan Fist of Havoc – dia akan terbang ke arah korang dan Hulk Smash! Boss ni akan lari sebelum nyawanya habis! Sama macam Tanniks!
18. Boss Cabal kedua Valus Tra’uarn pulak muncul! Boss ni menggunakan Backpack Mortar – weapon long range. Boss ni juga akan lari sebelum nyawanya habis!
19. Korang still kene settlekan minions yang spawn sekeliling korang semasa berperang dengan Bosses tuh! Lari sekeliling Arena untuk setelkan diorang sambil teruskan damaging the Bosses.
 20. Korang boleh menggunakan pedang sebagai SHIELD! OMGWTFBBQ!
21. Kedua-dua Boss kembali! Valus Mau’ual kini menggunakan element Solar dalam serangan nya – dan meninggalkan kesan Sunspot seperti Titan Sunbreaker!
22. Valus Tra’uarn generate bubble shield! Korang kene masuk dalam bubble and setelkan dia.
23. Mission Strike berakhir lepas tu.
+++
Sejujurnya, kami mengharapkan lebih banyak explanation dan design reasonings dari Design Lead Bungie, James Tsai – yang hanya intro diri beliau di awal video, dan tidak lagi bersuara! Kononnya mamat Tsai nih involved dalam kesemua Strike designs – sepatutnya biar dia yang bermain dan demo Strike ni. Missed opportunity Bungie!
So, apa pendapat korang? Apa yang korang suka or tak suka tentang reveal Strike kali ini? Cube share dengan kitorang! JomGaming signing off! Good night Guardians!